cyanic-selkie/wikianc huggingface dataset:
പോക്സ് പാർട്ടി
ഫ്ലൂ പാർട്ടി
2009 ൽ കാനഡയിൽ പന്നിപ്പനി പാൻഡെമിക് സമയത്ത്, ഫ്ലൂ പാർട്ടികൾ അല്ലെങ്കിൽ ഫ്ലൂ ഫ്ലിംഗുകൾ എന്ന് വിളിക്കപ്പെടുന്നവയുടെ വർദ്ധനവ് ഡോക്ടർമാർ കണ്ടെത്തി. ഈ ഒത്തുചേരലുകൾ, പോക്സ് പാർട്ടികളെപ്പോലെ, കുട്ടികൾക്ക് "പന്നിപ്പനി" ഇൻഫ്ലുവൻസ വൈറസ് ബാധിക്കാൻ അനുവദിക്കുന്നതിനായി രൂപകൽപ്പന ചെയ്തിട്ടുള്ളതായിരുന്നു. പനി ഒരു ഫ്ലൂ സബ്‌ടൈപ്പ് മൂലമാണ് എന്നതിനാൽ മിക്ക ആളുകൾക്കും ഇത് വന്നിട്ടുണ്ടാവില്ല എന്നും അതിനാൽ മാതാപിതാക്കൾക്കും രോഗം പിടിപെടാനും അതിന്റെ വ്യാപനത്തിനും സാധ്യതയുണ്ടെന്നും ആണ് ഡോ. മൈക്കൽ ഗാർഡാമിനെപ്പോലുള്ള ഗവേഷകർ അഭിപ്രായപ്പെട്ടത്. ഈ സംഭവങ്ങൾ മാധ്യമങ്ങളിൽ വളരെയധികം ചർച്ച ചെയ്യപ്പെട്ടിരുന്നുവെങ്കിലും വളരെ കുറച്ചുപേർ മാത്രമാണ് യഥാർഥത്തിൽ ഇത് സംഭവിച്ചുവെന്ന് സ്ഥിരീകരിച്ചത്.
പുറം കണ്ണികൾ
വർഗ്ഗം:പകർച്ചവ്യാധികൾ
സീനത്തുന്നിസ
ഉദാരതക്കും ഭക്തിക്കും പേരുകേട്ട ഒരു മുഗൾ രാജകുമാരിയാണ് സീനത്തുന്നിസ (   5 ഒക്ടോബർ 1643 - 7 മേയ് 1721). മുഗൾ ചക്രവർത്തി ഔറംഗസേബ്-ദിൽറാസ് ബാനു ബീഗം ദമ്പതികളുടെ പുത്രിയായിരുന്ന സീനത്തിന് പാദ്ഷാ ബീഗം പദവി ഉണ്ടായിരുന്നു.
ജീവിതരേഖ
1643 ഒക്ടോബർ 5-നാണ് ഔറംഗാബാദിൽ (എന്ന് കരുതപ്പെടുന്നു) സീനത്തുന്നിസ ജനിക്കുന്നത്. പ്രഗൽഭരായ പണ്ഡിതരിൽ നിന്ന് സ്വകാര്യമായി വിദ്യാഭ്യാസം നേടിയ സീനത്തിന്നിസ, തന്റെ സഹോദരിമാരായ സെബുന്നിസ, സുബ്ദത്തുന്നിസ എന്നിവരെ പോലെ ഇസ്‌ലാമിക വിഷയങ്ങളിൽ ആഴത്തിലുള്ള അവഗാഹം നേടിയിരുന്നു. ജീവിതകാലം അവിവാഹിതയായി തുടർന്നു അവർ.
ലഘുചിത്രം| സീനത്ത്-ഉൽ-മസ്ജിദ്
അവലംബം
വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:തിമുരിഡ് രാജവംശം വർഗ്ഗം:മുഗൾ കാലഘട്ടത്തിലെ സ്ത്രീകൾ വർഗ്ഗം:ഇന്ത്യൻ രാജവംശജരായ സ്ത്രീകൾ വർഗ്ഗം:മുഗൾ രാജകുമാരിമാർ വർഗ്ഗം:1721-ൽ മരിച്ചവർ വർഗ്ഗം:1643-ൽ ജനിച്ചവർ
ജന്മഭൂമി മേരോ സ്വദേശ്
‍ഗീതാ ഉപാധ്യായ് രചിച്ച  നേപ്പാളി നോവലാണ് ജന്മഭൂമി മേരോ സ്വദേശ് (നോവൽ). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
ജോസ്റ്റെഡാൽസ്ബ്രീൻ ദേശീയോദ്യാനം
യൂറോപ്യൻ പ്രധാന ഭൂവിഭാഗത്തിലെ ഏറ്റവും വലിയ ഹിമാനിയായ ജോസ്റ്റെഡാൽസ്ബ്രീനിനെ ഉൾക്കൊള്ളുന്ന നോർവ്വെയിലെ ഒരു ദേശീയോദ്യാനമാണ് ജോസ്റ്റെഡാൽസ്ബ്രീൻ ദേശീയോദ്യാനം (Norwegian: Jostedalsbreen nasjonalpark). 1991 ഒക്ടോബർ 25-ന് രാജകീയ ഉത്തരവ് പ്രകാരം രൂപീകരിക്കപ്പെട്ട ഈ ദേശീയോദ്യാനം, പിന്നീട് 1998 ൽ വടക്കുപടിഞ്ഞാറേയ്ക്ക് വ്യാപിപ്പിച്ചു.
ദേശീയോദ്യാനത്തിൻറെ ഇപ്പോൾ 1,310 ചതുരശ്ര കിലോമീറ്ററർ പ്രദേശത്ത് (510 ചതുരശ്ര മൈൽ) വ്യാപിച്ചു കിടക്കുന്നു, ഉദ്യാനത്തിൻറെ 800 ചതുരശ്ര കിലോമീറ്റർ (310 ചതുരശ്ര മൈൽ) പ്രദേശത്ത് ഹിമാനികൾ വ്യാപിച്ചു കിടക്കുന്നു.
സി. ഹരിദാസ്
പ്രമുഖ കോൺഗ്രസ്സ്‌ നേതാവും അറിയപ്പെടുന്ന ഗാന്ധിയനും മുൻ നിയമസഭാംഗവും ലോകസഭാംഗവുമാണ് സി ഹരിദാസ്‌.
ജീവിതരേഖ
1945 ജൂലായ്‌ 15നു മലപ്പുറം ജില്ലയിലെ കാലടി പഞ്ചായത്തിലെ പോത്തനൂരിൽ ജനിച്ച ഹരിദാസ്‌ ചെറു പ്രായത്തിൽ തന്നെ കോൺഗ്രസ്സ്‌ രാഷ്ട്രീയത്തിൽ ആഭിമുഖ്യം പ്രകടിപ്പിക്കുകയും സജീവമായി പ്രവർത്തിക്കുകയും ചെയ്തിരുന്നു. തുടർന്നു പൊന്നാനിയിലും എ.കെ ആന്റണി,വയലാർ രവി എന്നിവരോടൊപ്പം എറണാകുളം മഹാരാജാസ്‌ കോളേജിലുമായി വിദ്യാഭ്യാസം പൂർത്തിയാക്കി. ഈ കാലഘട്ട്ത്തിലാണു കേരളത്തിലെ കെ.എസ്‌.യു വിന്റെ രൂപീകരണം. കെ എസ്‌ യു വിന്റെ പതാക മഹാരാജാസ്‌ കോളേജ്‌ ഹോസ്റ്റലിൽ ഹരിദാസിന്റെ റൂമിലാണു ഡിസൈൻ ചെയ്തത്‌. തുടർന്ന് ഹരിദാസ്‌ മഹാരാജാസിൽ ആർറ്റ്സ്‌ സെക്രട്ടറി ആയി തിരഞ്ഞെടുക്കപ്പെട്ടു. കേരളത്തിലെ കെ എസ്‌ യു വിന്റെ ആദ്യ വിജയം ആണിത്‌.യൂത്ത്‌ കോൺഗ്രസ്സിന്റെ മലപ്പുറം ജില്ലയിലെ ആദ്യ പ്രസിഡന്റ്‌ മലപ്പുറം ജില്ലയിലെ ഡി സി സി പ്രസിഡന്റ്‌ തുടങ്ങിയ സ്ഥാനങ്ങൾ ചെറുപ്രായത്തിൽ തന്നെ ഹരിദാസിനെ തേടിവന്നു. തുടർന്ന് 1980 ൽ നിലംബൂരിൽ നിന്ന് കോൺഗ്രസ്സ്‌ എം എൽ എ ആയി തിരഞ്ഞെടുത്തു.പത്തു ദിവസത്തിനു ശേഷം ഹരിദാസ്‌ ആര്യാടൻ മുഹമ്മദിനു വേണ്ടി രാജി വെചു.കേരളത്തിലെ എറ്റവും കുറച്ച്‌ കാലം എം എൽ എ ആയ വ്യക്തി എന്ന റെക്കോർഡ്‌ ഇന്നും ഹരിദാസിന്റെ പേരിലാണു. അതേ വർഷം തന്നെ ഹരിദാസ്‌ കേരളത്തിൽ നിന്നുള്ള രാജ്യ സഭാംഗമായി. 1986 വരെ എം പി ആയി തുടർന്നു. 2000 മുതൽ 2005 വരെ ഹരിദാസ്‌ പൊന്നാനി മുനിസിപ്പാലിറ്റിയുടെ അധ്യക്ഷൻ ആയിരുന്നു. കെ പി സി സി യുടെ നിർവ്വാഹക സമിതി അംഗമാണു ഹരിദാസ്‌ ഇപ്പോൾ.
അവലംബം
വർഗ്ഗം:ആവശ്യത്തിന് അവലംബമില്ലാത്ത ലേഖനങ്ങൾ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂലൈ 15-ന് ജനിച്ചവർ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ വർഗ്ഗം:കേരളീയരായ രാജ്യസഭാംഗങ്ങൾ
കാട്ടുപുള്ളൻ
ഏഷ്യയിൽ കാണപ്പെടുന്ന നീർമുത്തൻ കുടുംബത്തിൽ ഉള്ള ഒരു കല്ലൻതുമ്പിയാണ് കാട്ടുപുള്ളൻ. ഇംഗ്ലീഷിൽ River Hawker, Stellate River Hawk എന്നീ പേരുകളിൽ അറിയപ്പെടുന്നു.
വിവരണം
നീർമുത്തൻ കുടുംബത്തിലെ തുമ്പികളിൽ താരതമ്യേന വലിപ്പം കൂടുതലുള്ള, കറുപ്പും മഞ്ഞയും കലർന്ന ശരീരത്തോട് കൂടിയ ഒരു തുമ്പിയാണ് കാട്ടുപുള്ളൻ. കറുപ്പ് കലർന്ന മഞ്ഞ നിറത്തിലുള്ള ശിരസ്സിൽ തിളങ്ങുന്ന പച്ച നിറത്തിലുള്ള പാടുകൾ കാണാം. കണ്ണുകൾക്ക് മരതകപ്പച്ച നിറമാണ്. തിളങ്ങുന്ന കടുംനീല നിറത്തിലുള്ള ഉരസ്സിന് കുറുകെയായി മഞ്ഞ വരകൾ കാണാം. കാലുകൾക്ക് കറുപ്പ് നിറമാണ്. ചിറകുകൾ സുതാര്യമാണ്. തടിച്ച, കറുത്ത നിറത്തിലുള്ള ഉദരത്തിൽ മഞ്ഞ നിറത്തിലുള്ള പൊട്ടുകൾ കാണാം. ആൺതുമ്പിയും പെൺതുമ്പിയും തമ്മിൽ പുറം കാഴ്ച്ചയിൽ വ്യത്യാസങ്ങളില്ല.
ആവാസവ്യവസ്ഥ/വാസസ്ഥാനം
നദികളിലെയും തോടുകളിലെയും ആഴം കുറഞ്ഞതും എന്നാൽ ഒഴുക്കുള്ളതുമായ കൽപ്പരപ്പുകളിലാണ്‌ ഇവ പ്രജനനം നടത്തുന്നത്. കാട്ടരുവികളുടെ മുകളിലൂടെ ഇവ വളരെ വേഗത്തിൽ പറക്കുന്നത് കാണാം. ആൺതുമ്പികൾ അരുവികളുടെ തീരത്തുള്ള കൊമ്പുകളിൽ സ്ഥാനം പിടിക്കുന്നതും അടുത്തുവരുന്ന മറ്റെല്ലാ തുമ്പികളെയും ഓടിക്കുന്നതുമായി കാണാറുണ്ട്. പെൺതുമ്പികളെ അപൂർവമായേ കാണാറുള്ളൂ. ചെറിയ കൂട്ടങ്ങളായും ചിലപ്പോൾ കാണാറുണ്ട്. ഏപ്രിൽ മുതൽ ജൂൺ വരെയുള്ള മാസങ്ങളിലാണ് ഇവയെ കൂടുതലായി കാണാറുള്ളത്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ
പാമ്പിൻതലയുള്ള മീൻ
ശുദ്ധജലത്തിൽ ജീവിക്കുന്ന മത്സ്യമാണ് പാമ്പിൻതലയുള്ള മീൻ (Snakeheaded Fish). ഏഷ്യയും ആഫ്രിക്കയുമാൺ് ഇവയുടെ ജന്മദേശം. മുതുകിൽ എഴുന്നു നിൽക്കുന്ന നീണ്ട ഇറങ്ങലുകളും തിളങ്ങുന്ന മൂർച്ചയുള്ള പല്ലുകളും ഈ നീണ്ട മത്സ്യഭീകരന്റെ പ്രത്യേകതയാണ്. ഇവ ചികളവഴിയും അല്ലാതെയും ശ്വാസോഛ്വാസം ചെയ്യുന്നു. അമേരിക്കയിൽ ഇതിനെ ഫിഷ് സില്ല (FISH ZILLA) എന്നു പരിഹാസ പേരു നൽകി. സ്രാവിന്റേതുപോലെ കൂർത്ത പല്ലുകളുള്ള രക്തദാഹിയായ ഇവയ്ക്ക് ഒരു മീറ്ററിലധികം നീളവും ഇരുപതു കിലോഗ്രാം തൂക്കവും കാണും. മൂന്നു വയസിനുള്ളിൽ പ്രായപൂർത്തിയാകുന്നു
ഭക്ഷണരീതി
ചെറുമത്സ്യങ്ങൾ, ഉരഗങ്ങൾ, പക്ഷികൾ, സസ്തനികൾ എന്നിവയെ ഭക്ഷിക്കുന്നു. വർഷത്തിൽ മൂന്നു പ്രാവശ്യം മുട്ടയിടുന്നു. ഓരോപ്രാവശ്യവും 1500 മുട്ടകളോളം കാണും. ജലശ്രോദസ്സുകൾ തേടിയുള്ള യാത്രയിൽ കരയിൽ നാലു ദിവസം വരെ ഇവയ്ക്കു ജീവിക്കാൻ കഴിയും. പ്രകൃതിയിൽ ഇവയ്ക്ക് ശത്രുക്കൾ ഇല്ലാത്തതിനാൽ ഇവ തദ്ദേശീയമായ ജലജീവികൾക്ക് ഭീഷണിയാകുന്നു.
പുറത്തെക്കുള്ള കണ്ണികൾ
വർഗ്ഗം:ചൈനയിലെ മത്സ്യങ്ങൾ വർഗ്ഗം:തായ്‌വാനിലെ മത്സ്യങ്ങൾ വർഗ്ഗം:കസാഖ്സ്ഥാനിലെ മത്സ്യങ്ങൾ വർഗ്ഗം:തുർക്‌മെനിസ്ഥാനിലെ മത്സ്യങ്ങൾ വർഗ്ഗം:ഉസ്ബെക്കിസ്ഥാനിലെ മത്സ്യങ്ങൾ വർഗ്ഗം:ഭക്ഷ്യയോഗ്യമായ മത്സ്യങ്ങൾ
പൗരസ്ത്യവാദം
1978 ൽ എഡ്വേർഡ് സെയ്ദിന്റെ ഓറിയന്റലിസം പ്രസിദ്ധീകരിച്ചതിനുശേഷം, മിഡിൽ ഈസ്റ്റേൺ, ഏഷ്യൻ, നോർത്ത് ആഫ്രിക്കൻ സമൂഹങ്ങളോടുള്ള പൊതുവായ രക്ഷാകർതൃ പാശ്ചാത്യ മനോഭാവത്തെ സൂചിപ്പിക്കുന്നതിന് "ഓറിയന്റലിസം" എന്ന പദം ഉപയോഗിക്കാൻ ധാരാളം അക്കാദമിക് പ്രഭാഷണങ്ങൾ ആരംഭിച്ചു. സെയ്ദിന്റെ വിശകലനത്തിൽ, പടിഞ്ഞാറ് ഈ സമൂഹങ്ങളെ സ്ഥിരവും അവികസിതവുമായവയായി കണക്കാക്കുന്നു - അതുവഴി സാമ്രാജ്യത്വ ശക്തിയുടെ സേവനത്തിൽ പഠിക്കാനും ചിത്രീകരിക്കാനും പുനർനിർമ്മിക്കാനും കഴിയുന്ന ഓറിയന്റൽ സംസ്കാരത്തിന്റെ കാഴ്ചപ്പാട് കെട്ടിച്ചമയ്ക്കുന്നു. പാശ്ചാത്യ സമൂഹം വികസിതവും യുക്തിസഹവും വഴക്കമുള്ളതും ശ്രേഷ്ഠവുമാണെന്ന ആശയമാണ് ഈ കെട്ടിച്ചമച്ചതിന്റെ സൂചന.
അവലംബം
വർഗ്ഗം:ചരിത്രം വർഗ്ഗം:തത്ത്വശാസ്ത്രം വർഗ്ഗം:ഓറിയന്റലിസ്റ്റുകൾ വർഗ്ഗം:ഓരിയന്റൽ ചിത്രകാരന്മാർ വർഗ്ഗം:കലാ ചരിത്രം
മഗാഹി ഭാഷ
കിഴക്കൻ ഇന്ത്യയിലെ ബീഹാർ, ജാർഖണ്ഡ്, പശ്ചിമ ബംഗാൾ സംസ്ഥാനങ്ങളിലും, നേപ്പാളിലെ തെറായിയിലും സംസാരിക്കുന്ന ഒരു ഭാഷയാണ് മാഗാഹി ഭാഷ (𑂧👂𑂯𑂲), മഗധി (𑂧👂👂𑂲) എന്നും അറിയപ്പെടുന്നു. മാഗഹിയുടെ പൂർവ്വികനാണ് മാഗധി പ്രാകൃതം, അതിൽ നിന്നാണ് ഈ പേരുണ്ടായത്.
നാടൻ പാട്ടുകളുടെയും കഥകളുടെയും വളരെ സമ്പന്നവും പഴയതുമായ പാരമ്പര്യമുണ്ട്. പശ്ചിമ ബംഗാളിലെ മാൾഡ ജില്ലയിലും ബീഹാറിലെ ഒമ്പത് ജില്ലകളിലും (ഗയ, പട്‌ന, ജെഹാനാബാദ്, ഔറംഗബാദ്, നളന്ദ, ഷെയ്ഖ്പുര, നവാഡ, ലഖിസാരായി, അർവാൾ), ജാർഖണ്ഡിലെ എട്ട് ജില്ലകൾ (ഹസാരിബാഗ്, പലാമു, ഛത്ര, കോഡെർമ, ജംതാര, ബൊക്കാറോ, ധൻബാദ്, ഗിരിദിഹ്) എന്നിവിടങ്ങളിലും ഇത് സംസാരിക്കുന്നു. മഗാഹിയുടെ ഭാഷാഭേദമായി കണക്കാക്കപ്പെടുന്ന ഖോർത്ത സംസാരിക്കുന്നവർ ഉൾപ്പെടെ മഗാഹി ഭാഷ സംസാരിക്കുന്ന ഏകദേശം 20,700,000 പേരുണ്ട്.
പുരാതന മഗധ രാജ്യമായ മഗധയിൽ നിന്നാണ് മഗാഹി ഉരുത്തിരിഞ്ഞത്. ഗംഗയുടെ തെക്കും സോൻ ​​നദിയുടെ കിഴക്കുമുള്ള പ്രദേശമായിരുന്നു ഇതിന്റെ കേന്ദ്രം.
മഗാഹിയിൽ സംസാരിക്കുന്നവരുടെ എണ്ണം ഏകദേശം 12.6 ദശലക്ഷമാണെങ്കിലും ഇന്ത്യയിൽ അത് ഭരണഘടനാപരമായി അംഗീകരിക്കപ്പെട്ടിട്ടില്ല. ബീഹാറിൽ വിദ്യാഭ്യാസപരവും ഔദ്യോഗികവുമായ കാര്യങ്ങൾക്ക് ഹിന്ദിയാണ് ഉപയോഗിക്കുന്നത്. 1961 ലെ സെൻസസ് പ്രകാരം മാഗാഹി ഹിന്ദിയുടെ കീഴിൽ നിയമപരമായി ലയിച്ചു.
പുറംകണ്ണികൾ
വർഗ്ഗം:പശ്ചിമ ബംഗാളിലെ ഭാഷകൾ
ആഭരണം
മനുഷ്യ ശരീരത്തിലെ അവയവങ്ങളെ അതിന്റെ തനതായ രൂപത്തിൽ നിന്നും അല്പം കൂടി സൌന്ദര്യം വർദ്ധിപ്പിച്ചു കാട്ടുവാൻ മനുഷ്യൻ തന്നെ സൃഷ്ടിക്കുന്ന വിവിധ വസ്തുക്കളയാണ് ആഭരണങ്ങൾ എന്നു പറയുന്നത്. സ്വർണ്ണം, വെള്ളി, മറ്റു ലോഹങ്ങൾ, പ്ലാസ്റ്റിക്‌ മുതലായവയാൽ നിർമ്മിക്കുന്ന വള, മാല, മോതിരം, മുതലായവ ഇതിനുദാഹരണങ്ങളാണ്.
വി:ആഭരണങ്ങൾ
ബഗുവാൽ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബഗുവാൽ. കപൂർത്തല ജില്ല ആസ്ഥാനത്തുനിന്നും 22 കിലോമീറ്റർ അകലെയാണ് ബഗുവാൽ സ്ഥിതിചെയ്യുന്നത്. ബഗുവാൽ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബഗുവാൽ ൽ 103 വീടുകൾ ഉണ്ട്. ആകെ ജനസംഖ്യ 575 ആണ്. ഇതിൽ 292 പുരുഷന്മാരും 283 സ്ത്രീകളും ഉൾപ്പെടുന്നു. ബഗുവാൽ ലെ സാക്ഷരതാ നിരക്ക് 47.3 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബഗുവാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 93 ആണ്. ഇത് ബഗുവാൽ ലെ ആകെ ജനസംഖ്യയുടെ 16.17 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 179 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 167 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 1.68 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബഗുവാൽ ലെ 575 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഡുഷെറ്റി
ജോർജ്ജിയയിലെ മ്റ്റിസ്ഖേറ്റ-മ്റ്റിയാനേറ്റിപ്രവിശ്യയിലെ ഒരു പട്ടണമാണ് ഡുഷെറ്റി - Dusheti (დუშეთი). ജോർജ്ജിയയുടെ തലസ്ഥാനമായ റ്റ്ബിലിസിൽ നിന്ന് വടക്കുകിഴക്ക് ഭാഗത്ത് 54 കിലോമീറ്റർ ദൂരത്തായാണ് ഈ പട്ടണം സ്ഥിതിചെയ്യുന്നത്.
വർഗ്ഗം:ജോർജ്ജിയ (രാജ്യം)
കാതറിൻ ട്രീസ
മലയാളി വംശജയായ ഒരു തെന്നിന്ത്യൻ അഭിനേത്രിയും മോഡലുമാണ് കാതറിൻ ട്രീസ. മലയാളം, തെലുങ്ക്, കന്നട എന്നീ ഭാഷകളിലെ ചലച്ചിത്രങ്ങളിൽ അഭിനയിച്ചിട്ടുണ്ട്.
വ്യക്തിജീവിതം
വിദ്യാഭ്യാസത്തിന് പ്രാധാന്യം കൊടുക്കുന്ന കുടുംബമായിരുന്നെങ്കിലും ചെറുപ്പം മുതലേ പാഠ്യേതര പ്രവർത്തനങ്ങളിൽ നിപുണയായിരുന്ന മകളെ കാതറീന്റെ വിശാലഹൃദയരായ മാതാപിതാക്കൾ പ്രോൽസാഹിപ്പിച്ചു. പാട്ട്, നൃത്തം, സംവാദം, ഐസ് സ്കേറ്റിംഗ്, പിയാനോ വായന എന്നിവയിൽ കാതറിൻ പഠനകാലത്തു തന്നെ പരിശീലനം നേടി. ദുബൈയിൽ ജീവിച്ച കാലത്ത് എമിറേറ്റ്സ് പരിസ്ഥിതി സന്നദ്ധപ്രവർത്തകയുമായിരുന്നു കാതറിൻ. പതിനാലാമത്തെ വയസിൽ തന്നെ കാതറിൻ മോഡലിംഗ് ആരംഭിച്ചിരുന്നു. ഇന്ത്യയിലേയ്ക്ക് തിരിച്ചെത്തിയശേഷം ചെന്നൈ സിൽക്സ്, ജോസ്കോ ജ്വലേഴ്സ്, ഡെക്കാൺ ക്രോണിക്കിൾ, ഫാസ്റ്റ് ട്രാക്ക് മുതലായവയ്ക്ക് വേണ്ടി പരസ്യമോഡലായി. പ്രമുഖ ഫാഷൻ ഡിസൈനറായ പ്രസാദ് ബിദ്ദപ്പയോടൊപ്പം വിവിധ നഗരങ്ങളിൽ നടത്തപ്പെട്ട ഫാഷൻ ഷോകളിലും കാതറിൻ ഈ കാലയളവിൽ പങ്കെടുത്തു.
അഭിനയജീവിതം
2010-ൽ ശങ്കർ ഐ.പി.എസ്. എന്ന കന്നട ചിത്രത്തിലൂടെയാണ് കാതറിൻ അഭിനയരംഗത്തേയ്ക്ക് കടന്നുവന്നത്. കന്നടയിലെ ആദ്യ ചിത്രത്തിനു ശേഷം പൃഥ്വിരാജ് നായകനായ "ദ ത്രില്ലർ" എന്ന ചിത്രത്തിലെ നായികാവേഷത്തിലൂടെ മലയാളസിനിമാരംഗത്തെത്തിയ കാതറിൻ പിന്നീട് "ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ" എന്നൊരു മലയാളചിത്രത്തിൽ കൂടി അഭിനയിച്ചു. 2011-ൽ "വിഷ്ണു" എന്നൊരു കന്നട ചിത്രത്തിലും അഭിനയിച്ചിരുന്നു.
മലയാളത്തിൽ "റോമിയോ ആൻഡ് ജൂലിയറ്റ്സ്" എന്ന പേരിലും തെലുങ്കിൽ "ഇദ്ദരമ്മായിലതോ" എന്ന പേരിലും ഒരേ സമയം റിലീസ് ചെയ്ത അല്ലു അർജുൻ ചിത്രത്തിൽ മുഖ്യ സ്ത്രീകഥാപാത്രങ്ങളിലൊന്ന് അഭിനയിച്ചത് കാതറിൻ ആയിരുന്നു. 2013 ജൂണിൽ റിലീസ് ചെയ്ത ചിത്രത്തിലെ ആകാശ എന്ന കഥാപാത്രം കാതറീന് വമ്പിച്ച നിരൂപകപ്രശംസ നേടിക്കൊടുത്തു. "ആകാശ എന്ന കഥാപാത്രത്തിന് കൃത്യമായി യോജിക്കുന്ന അഭിനേത്രിയാണ് കാതറിൻ ട്രീസ" എന്നാണ് ടൈംസ് ഓഫ് ഇൻഡ്യ റിപ്പോർട്ട് ചെയ്തത്.
പ്രാപ്തി
‍പരമിത സത്പതി രചിച്ച ഒഡിയ ചെറുകഥകളുടെ സമാഹാരമാണ് പ്രാപ്തി (ചെറുകഥ). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ലെമൂർ
ലെമൂറുകൾ (ലെമറുകൾ എന്നും അറിയപ്പെടുന്നു) പ്രൈമേറ്റുകളും പ്രോസിമിയൻസുകളുമാണ് .രൂപത്തിലും ജീവിതരീതിയിലും കുരങ്ങുകളോട് സാദൃശ്യമുണ്ടെങ്കിലും ഇവർ (കുരങ്ങുകളല്ല). "പ്രേതങ്ങൾ" എന്നർത്ഥം വരുന്ന ലാറ്റിൻ പദമായ ലെമൂറെസിൽ നിന്നാണ"ലെമൂർ" എന്ന വാക്ക് വന്നത്. ലെമൂർ എട്ട് കുടുംബങ്ങളായി തിരിച്ചിരിക്കുന്നു, അതിൽ 15 ജനുസ്സുകളും 100 ഓളം സ്പീഷീസുകളും ഉണ്ട്. എന്നിരുന്നാലും, ലെമൂർ വർഗ്ഗീകരണം വിവാദപരമാണ്: ഇത് ഏത് സ്പീഷിസ് ആശയമാണ് ഉപയോഗിക്കുന്നത് എന്നതിനെ ആശ്രയിച്ചിരിക്കുന്നു. ഒരു കുടങ്ങളി്തിരു ജനസുകളിൽ ഒന്നുമാ്സാണ് ലെമൂർ.
ഹിന്ദു-ജർമ്മൻ ഗൂഢാലോചന
1914- നും 1917- നും ഇടയിൽ ഇന്ത്യൻ ദേശീയ വിപ്ലവകാരികൾ ബ്രിട്ടീഷുകാർക്കെതിരെ ഒന്നാം ലോകമഹായുദ്ധത്തിനു മുൻപ് പാക്-ഇന്ത്യൻ വിപ്ലവത്തിനു ശ്രമിച്ചുകൊണ്ട് ഹിന്ദു-ജർമൻ ഗൂഢാലോചന നടത്തുകയായിരുന്നു.മഹത്തായ യുദ്ധത്തിന് തൊട്ടുമുമ്പുള്ള ദശകത്തിൽ അമേരിക്കൻ ഐക്യനാടുകൾ, ഘദ്ദാർ പാർട്ടി, ജർമ്മനി, ഇൻഡ്യൻ ഇൻഡിപെൻഡന്റ് കമ്മിറ്റി എന്നിവയിൽ രൂപീകരിക്കപ്പെട്ടതായിരുന്നു. ജർമൻ ഫോറിൻ ഓഫീസ്, സാൻഫ്രാൻസിസ്കോയിലെ ജർമൻ കോൺസുലേറ്റി, ഒട്ടോമൻ തുർക്കി, ഐറിഷ് റിപ്പബ്ലിക്കൻ മൂവ്മെന്റ് തുടങ്ങിയ ചില പിന്തുണയോടെ യുദ്ധത്തിന്റെ ആദ്യഘട്ടത്തിൽ ഗൂഢാലോചന നടത്തുകയും ചെയ്തു. പഞ്ചാബ് മുതൽ സിംഗപ്പൂർ വരെ ബ്രിട്ടീഷ് ഇന്ത്യൻ സൈന്യത്തിൽ പാൻ- ഇന്ത്യക്കെതിരായ അരാജകത്വവും ഉയർത്തിക്കൊണ്ടുവരാൻ ഏറ്റവും പ്രധാന്യമുള്ള പദ്ധതി ആസൂത്രണം ചെയ്യുകയുണ്ടായി.1915 ഫെബ്രുവരിയിൽ ഇന്ത്യൻ ഉപഭൂഖണ്ഡത്തിൽ ബ്രിട്ടീഷ് ഭരണത്തെ അട്ടിമറിക്കാൻ ലക്ഷ്യമിട്ടാണ് ഈ ഗൂഢാലോചന നടക്കുന്നത്. ബ്രിട്ടീഷ് രഹസ്യാന്വേഷകർ ഗദ്ദർ പാർട്ടിയിൽ നുഴഞ്ഞുകയറി, പ്രധാന വ്യക്തികളെ അറസ്റ്റുചെയ്തിരുന്നതിനാൽ ഫെബ്രുവരിയിൽ കലാപമുണ്ടായില്ല. ലഹളക്കാർ ഇന്ത്യയിലുള്ള ചെറിയ യൂണിറ്റുകളും കാവൽ പട്ടാളക്കാരുടേ ഭവനങ്ങളും തകർത്തു.
1915-ലെ സിംഗപ്പൂർ ലഹള, ആനി ലാർസൻ ആയുധശേഖരം , ജുഗന്തർ-ജർമ്മൻ ഗൂഢാലോചന , കാബൂളിലെ ജർമൻ ദൗത്യം , ഇന്ത്യയിലെ കൊണാട്ട് റേഞ്ചേഴ്സിന്റെ കലാപം, ചില കണക്കുകൾ പ്രകാരം 1916 -ൽ ബ്ലാക്ക് ടോം സ്ഫോടനം, രണ്ടാം ലോകമഹായുദ്ധത്തിന്റെ മധ്യ പൂർവ തിയേറ്ററിൽ ബ്രിട്ടീഷ് ഇന്ത്യൻ കരസേനയെ തകർക്കാനുള്ള ശ്രമങ്ങളും ഗൂഢാലോചനയുടെ ഭാഗമായിരുന്നു.
വെൻ ഐ കൺസിഡർ ഹൗ മൈ ലൈഫ് ഈസ് സ്പെന്റ്
1655 ജൂണിനും ഒക്ടോബറിനും മധ്യേ ജോൺ മിൽട്ടൺ രചിച്ച ഒരു കവിതയാണ് വെൻ ഐ കൺസിഡർ ഹൗ മൈ ലൈഫ് ഈസ് സ്പെന്റ് (When I Consider How My Light is Spent. മിൽട്ടന്റെ കവിതകളിൽ മഹത്തായ കവിതകളിൽ ഒന്നാണ് ഇത്. ഇത് ഒരു സോണറ്റ് ആണ്. എബിബിഎ എബിബിഎ എന്നാണ് പ്രാസരൂപം. മിൽട്ടന് ദൈവത്തിനോടുള്ള ഭയവും അതെ സമയം ദൈവം കരുണാമയൻ ആണെന്നുള്ള ഓർമ്മപ്പെടുത്തലും ആണ് ഈ കവിത. ഇന്ന് ദൈവം തന്ന കഴിവുകൾ ഉപയോഗിക്കാൻ പറ്റിയിലെങ്കിൽ നാളെ അതിനുള്ള അവസരം നഷ്ടമാകും എന്നാണ് കവി പറയുന്നത്. അതേസമയം ദൈവത്തിനു തന്റെ ആവശ്യങ്ങൾ നിറവേറ്റാൻ ആയി സ്വർഗത്തിൽ ധാരാളം മാലാഖമാർ ഉണ്ടെന്നും ഈ എളിയ മനുഷ്യന്റെ കഴിവുകൾ ഒന്നുമല്ല എന്നും മിൽട്ടൺ പറയുന്നു. വാർദ്ധക്യത്തോട് അടുക്കും തോറും മിൽട്ടന് കാഴ്ചശക്തി നഷ്ടപ്പെട്ട് തുടങ്ങി. അതും കൂടിയാണ് മിൽട്ടൺ ഈ കവിതയിലൂടെ പരാമർശിക്കുന്നത്. പല ബൈബിൾ കഥകളും ഉപയോഗിച്ചാണ്‌ വൃദ്ധനായ കവി തൻറെ വിഷമതകൾ വിവരിക്കുന്നത്.
ഇംഗ്ലിഷ് വരികൾ:
സംഗ്രഹം
കവിയ്ക്ക് തൻറെ ദൈവത്തെ നല്ല രീതിയിൽ സേവിക്കണം എന്നുണ്ട്. പക്ഷേ, തൻറെ അന്ധത തന്നെ അതിൽ നിന്നും വിലക്കുന്നു. തനിക്ക് കാഴ്ചയുള്ള സമയത്ത് ദൈവത്തിനെ പുകഴ്ത്താനായി വേണ്ടത് പോലെ കഴിഞ്ഞില്ല. ഇവിടെ അദ്ദേഹം ടാലെന്റ്റ്‌ എന്നാ വാക്കിനെ ബൈബിളിലെ ഒരു ഉപമയായി ബന്ധിപ്പിക്കുന്നു. യേശു ക്രിസ്തു പറഞ്ഞ ഉപമയാണിത്‌-ടാലെന്റുകളുടെ ഉപമ. ഉപമയിലൊരു ധനികൻ തൻറെ വീട് വിറ്റ്‌ ഒരു യാത്രയ്ക്ക് പോക്കുന്നു. ധനികൻ യാത്ര പോക്കുന്നതിനു മുന്നേ തൻറെ സ്വത്തുക്കൾ മുഴുവനും ഭൃത്യൻമാരെ ഏല്പിക്കുന്നു. ഓരോരുത്തന്റെം കഴിവനുസരിച്ച്, ഒന്നാമന് അഞ്ച് ടാലെന്റും, രണ്ടാമന് രണ്ടു ടാലെന്റും മൂന്നാമത്തെവന് ഒരു ടാലെന്റും കൊടുക്കുന്നു. ഏറെ കാലത്തിനു ശേഷം അവരുടെ യജമാനനായ ധനികൻ അവരുടെ അടുത്ത ചെന്ന അവരോട തങ്ങളുടെ കണക്ക് ബോധിപ്പിക്കാൻ പറയുന്നു. ആദ്യത്തെ രണ്ടു ഭൃത്യൻമാരും അവർക്ക് കിട്ടിയ പണം ശരിയായി ഉപയോഗികുകയും അത് ഇരട്ടിയാകുകയും ചെയ്തു. അത് കേട്ട സംതൃപ്തി തോന്നിയ യജമാനൻ അവരെ അനുമോധികുകയും അവരോട ആ പണം എടുതുകൊള്ളൻ പറയുകയും ചെയ്യുന്നു. എന്നാൽ മൂന്നാമത്തവൻ തനിക്ക് ലഭിച്ച പണം ഉപയോഗിക്കാതെയാണയാണ് വെച്ചിരുന്നത്. അവൻ അത് കിട്ടിയ ഉടനെ കുഴിച്ചിട്ടു. അതുമൂലം യജമാനൻ അവനെ ശകാരികുകയും ശിക്ഷികുകയും ചെയ്യുന്നു. ഈ ഉപമയുടെ സാരം ഇതാണ്: ദൈവം ഓരോരുത്തർക്കും ചില ടാലെന്റുകൾ അതായത് കഴിവുകൾ നല്കിയിട്ടുണ്ട്, അത് നമ്മൾ ഉപയോഗികേണ്ട രീതിയിൽ ഉപയോഗിചിലെങ്കിൽ ദൈവം നമ്മളെ ശിക്ഷിക്കും. അതിനുത്തരവും അദ്ദേഹം പറയുന്നു. തൻറെ അന്ധത ഒരു ഭാരമായി അദ്ദേഹം കാണുനില്ല.
അവസാന ഘട്ടത്തിൽ കവി തന്നെ തന്നെ ആശ്വാസപ്പെടുതുന്നു. ദൈവം ഇതെല്ലാം കാണുന്നു. ദൈവം തൻറെ വിഷമതകൾ മനസ്സിലാകും അതിനാൽ തന്നെ വിധിയെ സ്വീകരിച്ച്കൊണ്ട് ജീവിക്കണം അതുപോലെ തന്നെ ക്ഷമയോട് കൂടി കാത്തിരിക്കാനും അദ്ദേഹം പറയുന്നു. ടാലെന്റിനെ കുറിച്ച പറയുമ്പോൾ കവി ഉദ്ദേശിക്കുന്നത് ബൈബളിലെ മത്തായി എഴുതിയ സുവിശേഷമാണ്. ഈ സുവിശേഷത്തിലെ കഥ വളരെയധികം പ്രധാനമാണ്. വിശ്വാസവും അന്ധതയും ഈ കവിതയിൽ കൂടിമുട്ടുന്നു.t
അവലംബം
വർഗ്ഗം:കവിത വർഗ്ഗം:കവിതകൾ വർഗ്ഗം:കവികൾ കാലഘട്ടം അനുസരിച്ച്
ലാല ലജ്പത് റായ് മെമ്മോറിയൽ മെഡിക്കൽ കോളേജ്
ഉത്തർപ്രദേശിലെ മീററ്റിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ലാല ലജ്പത് റായ് മെമ്മോറിയൽ മെഡിക്കൽ കോളേജ് അല്ലെങ്കിൽ എൽ‌എൽ‌ആർ‌എം‌സി. ആര്യ സമാജ് നേതാവ് ലാല ലജ്പത് റായിയുടെ പേരാണ് ഇതിന് നൽകിയിരിക്കുന്നത്.
മീററ്റിലെ ചൗധരി ചരൺ സിംഗ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ള ഈ കോളേജ് 1966 ൽ സ്ഥാപിതമായി.
മീററ്റിലെ ഗർഹ് റോഡിലാണ് കോളേജ് സ്ഥിതി ചെയ്യുന്നത്.
കോഴ്സുകൾ
വൈദ്യശാസ്ത്രത്തിൽ ബിരുദ, ബിരുദാനന്തര കോഴ്സുകൾ കോളേജ് വാഗ്ദാനം ചെയ്യുന്നു. M.B.B.S, Bsc നഴ്സിംഗ് തുടങ്ങി വിവിധ കോഴ്‌സുകൾ കോളേജിൽ നടത്തുന്നു.
അപ്ഗ്രേഡ്
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ മാതൃകയിൽ ഇൻസ്റ്റിറ്റ്യൂട്ട് നവീകരിക്കാൻ കേന്ദ്രസർക്കാർ തീരുമാനിച്ചു. പ്രധാൻ മന്ത്രി സ്വയം രക്ഷാ പദ്ധതിയുടെ (പിഎംഎസ്എസ്വൈ) മൂന്നാം ഘട്ടത്തിന്റെ ഭാഗമായി നവീകരണച്ചെലവിന്റെ 80% കേന്ദ്രസർക്കാർ വഹിക്കും. ചെലവിന്റെ 20% സംസ്ഥാന സർക്കാർ വഹിക്കും.
പുറംകണ്ണികൾ
വർഗ്ഗം:ഉത്തർ പ്രദേശിലെ മെഡിക്കൽ കോളേജുകൾ
അരവിന്ദ് വെഗ്‌ഡ
ഇന്ത്യയിലെ ഗുജറാത്തിൽ നിന്നുള്ള ഗുജറാത്തി നാടോടി ഗായകനാണ് അരവിന്ദ് വെഗ്‌ഡ. 2015 ൽ റിയാലിറ്റി ടെലിവിഷൻ ഷോ ബിഗ് ബോസ് 9 ൽ മത്സരാർത്ഥിയായിരുന്നു.
കരിയർ
അരവിന്ദ് വെഗ്‌ദയ്ക്ക് സംഗീതത്തിൽ ഔപചാരിക പരിശീലനം ലഭിച്ചിരുന്നില്ല. നരേന്ദ്ര റാവുവിന്റെ കീഴിൽ ഹാർമോണിയം പഠിക്കാൻ തുടങ്ങിയ അദ്ദേഹം പിന്നീട് 2002 ൽ ഒരു ഓർക്കസ്ട്ര രൂപീകരിച്ചു. നവരാത്രി വേദികളിൽ അവർ പ്രകടനം തുടങ്ങി. 2006 ൽ, മനീരാജ് ബറോട്ടിന്റെ പെട്ടെന്നുള്ള മരണത്തെത്തുടർന്ന് അഹമ്മദാബാദിലെ നവരാത്രി ഗർബയിൽ അവതരിപ്പിക്കാൻ അദ്ദേഹത്തെ ക്ഷണിച്ചു. അവിടെ ആദ്യമായി "ഭായ് ഭായ്" എന്ന ട്രാക്ക് അദ്ദേഹം അവതരിപ്പിച്ചു.
യൂട്യൂബിൽ 1 ദശലക്ഷത്തിലധികം ഹിറ്റുകൾ നേടിയ "ഭായ് ഭായ്" എന്ന ട്രാക്കിലൂടെയാണ് അദ്ദേഹത്തിന്റെ പ്രശസ്തി ഉയർന്നത്. ഭാല മോറി രാമ (2011) ഉൾപ്പെടെയുള്ള അദ്ദേഹത്തിന്റെ സംഗീത ആൽബങ്ങൾ അരലക്ഷത്തിലധികം കോപ്പികൾ വിറ്റു. 2012 ലെ ഗുജറാത്ത് തിരഞ്ഞെടുപ്പ് പ്രചാരണത്തിനായി ഭാരതീയ ജനതാ പാർട്ടി അദ്ദേഹത്തെ തിരഞ്ഞെടുത്തു.
അവലംബം
വർഗ്ഗം:1974-ൽ ജനിച്ചവർ വർഗ്ഗം:ഇന്ത്യൻ നാടോടി ഗായകർ
പൗരത്വ ഭേദഗതി ആക്റ്റ്, 2019
പാകിസ്താൻ, ബംഗ്ലാദേശ്, അഫ്ഗാനിസ്താൻ എന്നീ ഇന്ത്യയുടെ അയൽ രാജ്യങ്ങളിൽ നിന്നുള്ള അവിടങ്ങളിലെ മതന്യൂനപക്ഷങ്ങളായ ഹിന്ദുക്കൾ, സിഖുകാർ, ബുദ്ധമതക്കാർ, ജൈനന്മാർ, പാർസികൾ, ക്രിസ്ത്യാനികൾ എന്നിവരടങ്ങുന്ന അനധികൃത കുടിയേറ്റക്കാർക്ക് ഇന്ത്യൻ പൗരത്വം നേടുന്നത് എളുപ്പമാക്കുന്നതിന് 1955 ലെ ഇന്ത്യൻ പൗരത്വനിയമം ഭേദഗതി ചെയ്യുന്ന ഇന്ത്യൻ പാർലമെന്റിന്റെ ഒരു നിയമമാണ് പൗരത്വ (ഭേദഗതി) നിയമം 2014 ഡിസംബർ 31-ലോ അതിനുമുമ്പോ ഇന്ത്യയിൽ പ്രവേശിച്ച ബംഗ്ലാദേശ് പാകിസ്താൻ അഫ്ഗാനിസ്താൻ എന്നിവിടങ്ങളിൽനിന്നുള്ള ന്യൂനപക്ഷ വിഭാഗങ്ങളെ  അനധികൃത കുടിയേറ്റക്കാർ ആയി കരുതുന്നതിൽനിന്നും ഈ നിയമം ഒഴിവാക്കുന്നു. അവർ ഇന്ത്യൻ പൗരത്വത്തിനായി ഇന്ത്യയിൽ താമസിക്കേണ്ടതിന്റെ കുറഞ്ഞ കാലാവധി 11 വർഷം എന്നതിൽനിന്നും 5 വർഷം ആയി കുറയ്ക്കാൻ ഈ നിയമം അനുവദിക്കുന്നു. അത്തരം യോഗ്യതകളിൽ നിന്ന് അതതു രാജ്യങ്ങളിലെ ഭൂരിപക്ഷമായ മുസ്ലീങ്ങളെ ഈ നിയമം ഒഴിവാക്കുന്നു. ബില്ലിന്റെ ഉടനടി ഗുണഭോക്താക്കൾ, ഐബി രേഖകൾ പ്രകാരം, വെറും 30,000 ആളുകളാണ്. ഇതാദ്യമായാണ് ഇന്ത്യയിൽ പൗരത്വത്തിന്റെ വ്യവസ്ഥകളിൽ മതപരിഗണന ഉൾപ്പെടുത്തപ്പെടുന്നത്.
പൗരത്വ (ഭേദഗതി) ബിൽ 2019 കേന്ദ്ര മന്ത്രിസഭ 2019 ഡിസംബർ 4 ന് അംഗീകരിച്ചു. ഇത് 2019 ഡിസംബർ 10 ന് ലോക്സഭയും പിന്നീട് 2019 ഡിസംബർ 11 ന് രാജ്യസഭയിലും പാസാക്കി. ഇതിന് 2019 ഡിസംബർ 12 ന് രാഷ്ട്രപതിയുടെ അനുമതി ലഭിക്കുകയും ഒരു നിയമത്തിന്റെ പദവി ലഭിക്കുകയും ചെയ്തു. ഈ നിയമം 2020 ജനുവരി 10 മുതൽ പ്രാബല്യത്തിൽ വന്നു.
ബിൽ പാസാക്കിയത് ഇന്ത്യയിൽ പ്രതിഷേധത്തിന് കാരണമായി. ബില്ലിനെ എതിർക്കുന്ന നിവേദനത്തിൽ ആയിരത്തിലധികം ഇന്ത്യൻ ശാസ്ത്രജ്ഞരും പണ്ഡിതന്മാരും ഒപ്പിട്ടു. അന്താരാഷ്ട്ര മതസ്വാതന്ത്ര്യത്തെക്കുറിച്ചുള്ള അമേരിക്കൻ കമ്മീഷനും ബില്ലിനെ വിമർശിച്ചു. ബില്ലിന്റെ ചില വിമർശകർ ഇത് മതപരമായ വിവേചനം നിയമവിധേയമാക്കുന്നുവെന്ന് വിശ്വസിക്കുന്നു.
പശ്ചാത്തലം
2014 ലെ തിരഞ്ഞെടുപ്പിൽ ബംഗ്ലാദേശിൽ നിന്നും പാകിസ്താനിൽ നിന്നുമുള്ള ഹിന്ദു അഭയാർഥികൾക്ക് പൗരത്വം നൽകുമെന്ന് ഭാരതീയ ജനതാ പാർട്ടി വാഗ്ദാനം ചെയ്തിരുന്നു. 2014 ലെ പാർട്ടിയുടെ തിരഞ്ഞെടുപ്പ് പ്രകടന പത്രികയിൽ ഹിന്ദു അഭയാർഥികളെ സ്വാഗതം ചെയ്യുമെന്നും അവർക്ക് അഭയം നൽകുമെന്നും ബിജെപി വാഗ്ദാനം ചെയ്തിരുന്നു. പൗരത്വ (ഭേദഗതി) ബിൽ 2016 ലോക്സഭയിൽ അവതരിപ്പിക്കുകയും പാസാക്കുകയും ചെയ്തെങ്കിലും വടക്കുകിഴക്കൻ ഇന്ത്യയിൽ വ്യാപകമായ രാഷ്ട്രീയ എതിർപ്പും പ്രതിഷേധവും ഉയർന്നിരുന്നു. ബംഗ്ലാദേശിൽ നിന്നുള്ള കുടിയേറ്റക്കാരുടെ വരവോടെ വടക്കുകിഴക്കൻ ഇന്ത്യയുടെ ജനസംഖ്യാശാസ്‌ത്രം മാറുമെന്നായിരുന്നു അവരുടെ പ്രധാന ആശങ്ക.
2019 ലെ തിരഞ്ഞെടുപ്പ് പ്രചാരണത്തിൽ ബിജെപിയുടെ പ്രകടന പത്രിക ബിൽ കൊണ്ടുവരാനുള്ള പ്രതിജ്ഞാബദ്ധത ആവർത്തിച്ചിരുന്നു. നാഷണൽ രജിസ്റ്റർ ഓഫ് സിറ്റിസൺസ് (എൻ‌ആർ‌സി) 2019 ൽ അസ്സാം സംസ്ഥാനത്ത് പുതുക്കി പ്രസിദ്ധീകരിച്ചിരുന്നു, 19 ലക്ഷം താമസക്കാർ ഈ പട്ടിക പ്രകാരം പൗരത്വത്തിന് പുറത്താണ്. അവരിൽ ഭൂരിഭാഗവും ഹിന്ദുക്കളാണ്, എന്നത് ഈ ഭേദഗതി പെട്ടെന്ന് കൊണ്ടുവരാൻ നിമിത്തമായി എന്ന് വിലയിരുത്തപ്പെടുന്നു. ഇന്ത്യയെ ഒരു ഹിന്ദുത്വ രാഷ്ട്രമാക്കാനുള്ള ബിജെപി സർക്കാരിന്റെ ഒരു  കുതന്ത്ര ബുദ്ധിയാണ്  CAA, NRC  എന്നീ ബില്ലുകൾ  ഇതിനെതിരെ  പ്രതികരിച്ചത് കാരണത്താൽ അന്ന് ബിജെപി സർക്കാർ തകർത്തത് നിരവധി  മുസ്ലിം വീടുകളായിരുന്നു.
നിയമനിർമ്മാണ ചരിത്രം
പൗരത്വ (ഭേദഗതി) ബില്ലായി 2016 ജൂലൈ 19 ന് ലോക്സഭയിൽ ബിൽ അവതരിപ്പിച്ചു. ഇത് 2016 ഓഗസ്റ്റ് 12 ന് സംയുക്ത പാർലമെന്ററി കമ്മിറ്റിക്ക് റഫർ ചെയ്തു. സമിതി 2019 ജനുവരി 7 ന് റിപ്പോർട്ട് സമർപ്പിച്ചു.
പൗരത്വ നിയമം 1955 ഭേദഗതി ചെയ്യുന്നതിനായി 2016 ജനുവരിയിൽ പൗരത്വ (ഭേദഗതി) ബിൽ അവതരിപ്പിച്ചു. 2016 ജൂലൈ 19 ന് ലോക്സഭയിൽ അവതരിപ്പിച്ച ഇത് 2016 ഓഗസ്റ്റ് 12 ന് സംയുക്ത പാർലമെന്ററി കമ്മിറ്റിക്ക് റഫർ ചെയ്തു, ഇത് 2019 ജനുവരി 7 ന് റിപ്പോർട്ട് സമർപ്പിച്ചു. ഇത് 2019 ജനുവരി 8 ന് ലോക്സഭ പാസാക്കി. പതിനാറാമത് ലോക്സഭ പിരിച്ചുവിട്ടതോടെ അത് അവസാനിച്ചു.
തുടർന്ന്, പാർലമെന്റിൽ അവതരിപ്പിക്കുന്നതിനായി 2019 ഡിസംബർ 4 ന് പൗരത്വ (ഭേദഗതി) ബിൽ കേന്ദ്രമന്ത്രിസഭ അംഗീകരിച്ചു. 17 ഡിസംബർ ലോക്സഭയിൽ ആഭ്യന്തരമന്ത്രി അമിത് ഷാ 2019 ഡിസംബർ 9 ന് അവതരിപ്പിച്ചു. 2019 ഡിസംബർ 10 ന് 12:11 AM ( IST ) ൽ 311 എംപിമാർ അനുകൂലമായി വോട്ടുചെയ്തു, 80 പേർ ബില്ലിനെതിരെ വോട്ടു ചെയ്തു.
അനുകൂലമായി 125 വോട്ടുകളും അതിനെതിരെ 99 വോട്ടുകളും നേടി 2019 ഡിസംബർ 11 ന് രാജ്യസഭ ബിൽ പാസാക്കി. അനുകൂലിച്ചവരിൽ ബി.ജെ.പി.യുടെ സഖ്യത്തിൽ ഉൾപ്പെട്ട ജനതാദൾ (യുണൈറ്റഡ്), എഐഎഡിഎംകെ, ബിജു ജനതാദൾ, ടിഡിപി ആൻഡ് വൈഎസ്ആർ കോൺഗ്രസ് എന്നീ കക്ഷികളുമുണ്ട്.
2019 ഡിസംബർ 12 ന് ഇന്ത്യൻ രാഷ്ട്രപതിയിൽ നിന്ന് അനുമതി ലഭിച്ച ശേഷം, ബിൽ ഒരു ആക്ടിന്റെ പദവി ലഭിച്ചു. ഈ നിയമം 2020 ജനുവരി 10 മുതൽ പ്രാബല്യത്തിൽ വന്നു.
വ്യവസ്ഥകൾ
1955-ലെ പൗരത്വനിയമത്തിൽ ഭേദഗതി വരുത്തുന്നതാണ് പുതിയ ബിൽ. പാകിസ്താൻ, ബംഗ്ലാദേശ്, അഫ്ഗാനിസ്ഥാൻ എന്നീ രാജ്യങ്ങളിൽനിന്ന് 2014 ഡിസംബർ 31നു മുൻപ് ഇന്ത്യയിലെത്തിയ ഹിന്ദു, സിഖ്, പാഴ്‌സി, ജൈന, ബുദ്ധ, ക്രൈസ്തവ മതവിഭാഗങ്ങളിൽപെട്ടവർക്കു പൗരത്വാവകാശം നൽകുന്നതാണ് നിർദിഷ്ട നിയമം. മുൻപ് കുറഞ്ഞതു 11 വർഷം രാജ്യത്ത് സ്ഥിരതാമസമായവർക്കു മാത്രമാണ് പൗരത്വം നൽകിയിരുന്നത്. എന്നാൽ നിലവിലെ ഭേദഗതി പ്രകാരം ഇത് അഞ്ചു വർഷമായി ചുരുക്കും. ബില്ലിൽ മുസ്‌ലിംകൾ ഉൾപ്പെടുന്നില്ല. ഇന്ത്യയുടെ മുൻ പൗരത്വ നിയമം, പൗരത്വ നിയമം 1955, മതപരമായ അംഗീകാരത്തെ യോഗ്യതയുടെ മാനദണ്ഡമായി കണക്കാക്കിയിരുന്നില്ല. മുൻപ്, 14 വർഷത്തിനുള്ളിൽ 11 വർഷം രാജ്യത്ത് സ്ഥിരതാമസമായവർക്കു മാത്രമാണ് പൗരത്വം നൽകിയിരുന്നത്. എന്നാൽ നിലവിലെ ഭേദഗതി പ്രകാരം ഇത് അഞ്ചു വർഷമായി ചുരുക്കി. ഈ നിയമപ്രകാരം, പൗരത്വത്തിനുള്ള മറ്റൊരു നിബന്ധന, അപേക്ഷകൻ കഴിഞ്ഞ തൊട്ടുമുമ്പുള്ള 12 മാസവും ഇന്ത്യയിൽ താമസിച്ചിരിക്കണം.
ഭരണഘടനയുടെ ആറാം ഷെഡ്യൂളിൽ ഉൾപ്പെടുത്തിയിട്ടുള്ള അസം, മേഘാലയ, മിസോറാം, ത്രിപുര എന്നീ ഗോത്ര മേഖലകളെ ബിൽ അതിന്റെ പ്രയോഗത്തിൽ നിന്ന് ഒഴിവാക്കുന്നു. അസമിലെ കാർബി ആംഗ്ലോംഗ്, മേഘാലയയിലെ ഗാരോ ഹിൽസ്, മിസോറാമിലെ ചക്മ ജില്ല, ത്രിപുരയിലെ ആദിവാസി മേഖലകൾ എന്നിവ ഈ ഗോത്ര പ്രദേശങ്ങളിൽ ഉൾപ്പെടുന്നു. അരുണാചൽ പ്രദേശ്, മിസോറം, നാഗാലാൻഡ് എന്നിവ ഉൾപ്പെടുന്ന ഇന്നർ ലൈൻ പെർമിറ്റ് വഴി നിയന്ത്രിക്കുന്ന പ്രദേശങ്ങളെയും ഇത് ഒഴിവാക്കി. ഇന്നർ ലൈൻ പെർമിറ്റിൽ മണിപ്പൂരിനെ ഉൾപ്പെടുത്തുന്നതും 2019 ഡിസംബർ 10 ന് പ്രഖ്യാപിക്കും.
ഇന്ത്യയിൽ
ഡൽഹിയിൽ പൗരത്വ ഭേദഗതി നിയമത്തിനെതിരെ പ്രതിഷേധിച്ച ജാമിയ മിലിയ സർവകലാശാലയിലുണ്ടായ അക്രമാസക്തമായ പ്രക്ഷോഭത്തെ തുടർന്ന് വിദ്യാർഥികൾക്ക് നേരേയുണ്ടായ പോലീസ് നടപടിയിൽ പ്രതിഷേധിച്ച്  രാജ്യത്തിന്റെ  വിവിധഭാഗങ്ങളിൽ  പ്രക്ഷോഭങ്ങൾ അരങ്ങേറി. അലിഗഢ് മുസ്ലീം സർവകലാശാല, ബനാറസ് ഹിന്ദു സർവകലാശാല, ഹൈദരാബാദ് മൗലാന ആസാദ് ഉർദു സർവകലാശാല, ജെ.എൻ.യു, ജാദവ്പുർ സർവകലാശാല, ബോംബെ ഐഐടി തുടങ്ങിയ കേന്ദ്രസർവകലാശാലകളിലും മലപ്പുറം ഗവണ്മെന്റ് കോളേജിലും, കാണു പ്രിയയുടെ നേതൃത്വത്തിൽ പഞ്ചാബ് യൂണിവേഴ്സിറ്റി കോളേജിലും പ്രതിഷേധ പ്രകടനങ്ങൾ നടന്നു. .
സർക്കാർ നിലപാടുകൾ
ഇന്ത്യൻ പാർലമെന്റിൽ നടന്ന ഒരു ചർച്ചയ്ക്കിടെ, പാകിസ്താനിലെയും ബംഗ്ലാദേശിലെയും മതന്യൂനപക്ഷ ജനസംഖ്യയിൽ 20% കുറവുണ്ടായാൽ അത്തരമൊരു ബിൽ ആവശ്യമാണെന്ന് അമിത് ഷാ വാദിച്ചു, ഇന്ത്യൻ മുസ്‌ലിം സമുദായത്തെ ബാധിക്കില്ലെന്നും കൂട്ടിച്ചേർത്തു.
ലക്ഷക്കണക്കിന് ആളുകൾക്ക് ബില്ലിൽ നിന്ന് പ്രയോജനം ലഭിക്കുമെന്നും അമിത് ഷാ വാദിച്ചു. ഐബി സ്ഥിതിവിവരക്കണക്കുകൾ പ്രകാരം ബില്ലിന്റെ ഗുണഭോക്താക്കളുടെ എണ്ണം 30,000 ത്തിന് അടുത്താണ്.
ഇന്ത്യൻ ഭരണഘടനയിലെ അനുച്ഛേദം (article) 14,അനുച്ഛേദം 21, അനുച്ഛേദം 25 എന്നിവയെ പ്രസ്തുത ബിൽ ലംഘിക്കുന്നില്ലെന്നു  ഇന്ത്യയുടെ മുൻ സോളിസിറ്റർ ജനറൽ ഹരീഷ് സാൽവെ അഭിപ്രായപ്പെട്ടു. ആർട്ടിക്കിൾ 15 ഉം ആർട്ടിക്കിൾ 21 ഉം ഇന്ത്യയിൽ താമസിക്കുന്നവർക്ക് മാത്രമേ ബാധകമാകൂ, ഇന്ത്യയിലേക്ക് പ്രവേശിക്കാൻ ആഗ്രഹിക്കുന്നവർക്ക് അല്ല. ബിൽ മതേതരത്വത്തെ ലംഘിക്കുന്നില്ലെന്നും ഒരു പ്രത്യേക പ്രശ്‌നത്തെ അഭിസംബോധന ചെയ്യുന്നതിനായി രൂപകൽപ്പന ചെയ്‌തിരിക്കുന്ന 'ഇടുങ്ങിയ രീതിയിൽ രൂപകൽപ്പന ചെയ്ത' വ്യവസ്ഥയാണിതെന്നും സാൽവെ പറയുന്നു.
സമ്പന്നവും വിപുലവുമായ ഒരു ചർച്ചയ്ക്ക് ശേഷം ലോക്സഭ 2019 ലെ പൗരത്വ (ഭേദഗതി) ബിൽ പാസാക്കിയതിൽ സന്തോഷമുണ്ടെന്ന് പ്രധാനമന്ത്രി മോദി പറഞ്ഞു. “ഇന്ത്യയുടെ നൂറ്റാണ്ടുകൾ പഴക്കമുള്ള സ്വാംശീകരണത്തിന്റെയും മാനുഷിക മൂല്യങ്ങളുടെയും അടിസ്ഥാനത്തിലാണ് ബിൽ”. ഭാരതീയ ജനതാ പാർട്ടിയുടെ ജനറൽ സെക്രട്ടറി രാം മാധവ് എഴുതി, പീഡിപ്പിക്കപ്പെടുന്ന ന്യൂനപക്ഷങ്ങളെ സ്വാഗതം ചെയ്യുന്ന ഇന്ത്യയുടെ ദീർഘകാല പാരമ്പര്യം ഈ നിയമം തുടരുന്നു.
ലോക്സഭയിലെ ഭൂരിപക്ഷം വടക്കുകിഴക്കൻ സംസ്ഥാന അംഗങ്ങളും ബില്ലിനെ പിന്തുണച്ചു.
2019 ജനുവരിയിൽ റിസർച്ച് ആൻഡ് അനാലിസിസ് വിംഗ് പാർലമെന്റിന്റെ സംയുക്ത സമിതിയോട് നിയമത്തിന്റെ ദുരുപയോഗസാധ്യതയെക്കുറിച്ച് മുന്നറിയിപ്പ് നൽകിയിരുന്നു.
വിമർശനങ്ങൾ
ബില്ലിനെ എതിർക്കുന്ന നിവേദനത്തിൽ ആയിരത്തിലധികം ഇന്ത്യൻ ശാസ്ത്രജ്ഞരും പണ്ഡിതന്മാരും ഒപ്പിട്ടു. മരിച്ചവരുടെ രേഖകൾ അന്നത്തെ സർക്കാർ സൂക്ഷിക്കാൻ നിര്ദേശിക്കാതെ ഇന്നത്തെ തലമുറയോട് ചോദിക്കൽ യുക്തിരഹിതമാണെന്നും 1971 ന്റെ മുമ്പുതന്നെ പാരമ്പര്യമായി ഇന്ത്യയിൽ താമസിക്കുന്ന കോടിയിൽ അധികം ആളുകളിൽ അന്നത്തെ രേഖ ഇല്ലാത്തതു കൊണ്ടു എങ്ങനെ അവരെ വിദേശിയാക്കും എന്നിങ്ങനെ നിരവധി ചോദ്യങ്ങൾ വിമർശനം ആയി ഉയരുന്നുണ്ട്. ഇന്ത്യൻ അക്കാദമിക് പ്രതാപ് ഭാനു മേത്ത, ബിൽ ഇന്ത്യയുടെ മതേതര ഭരണഘടനയുടെ ലംഘനമാണെന്ന് കണക്കാക്കി. ഭരണഘടനാ നിയമ പ്രൊഫസറായ ഫൈസാൻ മുസ്തഫയും ബില്ലിനെ ഇന്ത്യയുടെ ഭരണഘടനയുടെ ലംഘനമായി കണക്കാക്കി.
സാമുദായിക സംഘർഷങ്ങൾ സൃഷ്ടിക്കുമെന്നും ഇന്ത്യയെ ധ്രുവീകരിക്കുമെന്നും പറഞ്ഞ ഇന്ത്യൻ നാഷണൽ കോൺഗ്രസ് ബില്ലിനെ എതിർത്തു.
1985 ലെ അസം കരാർ ലംഘിച്ചതിനാലും അവരുടെ സംസ്കാരത്തിന് ഭീഷണിയായതിനാലും വടക്കുകിഴക്കൻ ഇന്ത്യയിലെ ജനങ്ങൾ ബില്ലിനെ എതിർക്കുന്നു.
ഇന്റലിജൻസ് ബ്യൂറോ രേഖകൾ പ്രകാരം ബില്ലിന്റെ ഉടനടി ഗുണഭോക്താക്കൾ 30,000 ത്തിലധികം പേർ മാത്രമായിരിക്കും.
കേരളത്തിൽ
ലഘുചിത്രം|പൗരത്വ ഭേദഗതി ആക്റ്റ്, 2019 നെതിരെ എൽ.ഡി.എഫ് കൊല്ലത്ത് നടത്തിയ പ്രതിഷേധ കൂട്ടായ്മ 2019
ബാഹ്യ ലിങ്കുകൾ
വർഗ്ഗം:Pages with unreviewed translations വർഗ്ഗം:ഇന്ത്യയിലെ നിയമങ്ങൾ വർഗ്ഗം:2019 ഇന്ത്യയിൽ വർഗ്ഗം:വിവാദങ്ങൾ
എപിയോഫ്ലെബിയ
Epiophlebiidae എന്ന കുടുംബത്തിലെ ഏക ജനുസ്സാണ് എപിയോഫ്ലെബിയ (Epiophlebia). ഇവയെ ചിലപ്പോൾ Epiprocta ഉപനിരക്കു കീഴെയുള്ള Epiophlebioptera-യിലോ Anisozygoptera എന്ന ഉപനിരയിലോ ഉൾപ്പെടുത്തുന്നു. ഇവയെ കല്ലൻ തുമ്പികൾക്കും സൂചിത്തുമ്പികൾക്കും ഇടയിലുള്ള ഒരു വിഭാഗമായി കണക്കാക്കുന്നു. നാലിനം തുമ്പികളാണ് ഇതുവരെ കണ്ടെത്തിയിട്ടുള്ളത്. ഇതിൽ Epiophlebia laidlawi ഇന്ത്യയിൽ ഡാർജിലിങ്ങിലാണ് കാണപ്പെടുന്നത്. മറ്റു മൂന്നു ഇനങ്ങളും (Epiophlebia diana, Epiophlebia sinensis, Epiophlebia superstes) തമ്മിൽ ഇവ വളരെ വ്യത്യസ്തമാണെങ്കിലും അവയുടെ ജീവിത ചക്രങ്ങൾ സാദൃശ്യമുള്ളവയാണ്‌.
അവലംബം
വർഗ്ഗം:ഷഡ്‌പദങ്ങൾ വർഗ്ഗം:തുമ്പികൾ വർഗ്ഗം:സജീവ ഫോസിലുകൾ
സി.പി. നായർ
ഹാസ്യസാഹിത്യകാരനും ഐ.എ.എസ്. ഉദ്യോഗസ്ഥനും ആണ് '''സി.പി. നായർ'''. ഹാസസാഹിത്യത്തിനുള്ള 1994-ലെ കേരളസാഹിത്യഅക്കാദമിപുരസ്കാരം ഇദ്ദേഹത്തിന്റെ ഇരുകാലിമൂട്ടകൾ എന്ന പുസ്തകത്തിനായിരുന്നു.
ജീവിതരേഖ
സി.പി. നായർ 1940 ഏപ്രിൽ 25-ന് മാവേലിക്കരയിൽ ജനിച്ചു. നാടകകൃത്ത് എൻ.പി.ചെല്ലപ്പൻ നായരാണ് അദ്ദേഹത്തിന്റെ അച്ഛൻ. മാവേലിക്കരയിലും തിരുവനന്തപുരത്തുമായി വിദ്യാഭ്യാസം നടത്തി. ഇംഗ്ലീഷിൽ എം.എ. ഒന്നാം റാങ്കോടെ പാസ്സായി.മൂന്നുവർഷം കോളേജ് അദ്ധ്യാപനം. 1962-ഇൽ ഐ.എ.എസ്. നേടി. സബ് കലക്ടർ, തിരുവനന്തപുരം ജില്ലാ കലക്ടർ, സിവിൽ സപ്ലൈസ് ഡയരക്ടർ, കൊച്ചി തുറമുഖ ട്രസ്റ്റ് ഡെപ്യൂട്ടി ചെയർമാൻ, മുഖ്യമന്ത്രിയുടെ സെക്രട്ടറി, ആഭ്യന്തരവകുപ്പ് സെക്രട്ടറി, ചീഫ് സെക്രട്ടറി തുടങ്ങിയ പടവികളിളിരുന്നു. 1971-ൽ ലണ്ടൻ സർവ്വകലാശാലയിൽ നഗരവത്കരണത്തിൽ പഠനം നടത്തി. 1998-ൽ സർക്കാർ സേവനത്തിൽനിന്നും നായർ വിരമിച്ചു.
കൃതികൾ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
സുറിയാനി മലയാളം
ഏകദേശം സുറിയാനി ലിപിയിൽ എഴുതപ്പെട്ടുവന്നിരുന്ന മലയാളഭാഷയുടെ ഒരു ഭേദരൂപമാണു്  സുറിയാനി മലയാളം (Suriyani Malayalam ܣܘܼܪܝܐܵܢܝܼ ܡܲܠܲܝܵܠܲܡ). കർസോനി മലയാളം എന്നുകൂടി ഈ ഭാഷാഭേദം അറിയപ്പെടുന്നു. നസ്രാണികൾ എന്നും സുറിയാനി ക്രിസ്ത്യാനികൾ എന്നും വിളിക്കപ്പെട്ടിരുന്ന, കേരളത്തിലെ പുരാതനക്രൈസ്തവസമൂഹത്തിന്റെ വ്യവഹാരഭാഷയായിരുന്നു സുറിയാനി മലയാളം. മുഖ്യധാരാമലയാളത്തിന്റെ വ്യാകരണനിയമങ്ങളും മലയാളത്തിനുവേണ്ടി പ്രത്യേകമായി കൂടുതൽ അക്ഷരങ്ങൾ ചേർത്ത കിഴക്കൻ സുറിയാനി ലിപിയും മലയാളത്തിലും സുറിയാനിയിലുമുള്ള വാക്കുകളും ഉൾപ്പെടുത്തിയായിരുന്നു ഈ ഭാഷ രൂപപ്പെട്ടതു്. ദക്ഷിണേന്ത്യയുടെ മലബാർ തീരത്തെ (ഇപ്പോൾ കേരളം) സുറിയാനി ക്രൈസ്തവസമൂഹത്തിലാണു്  ഈ ഭാഷാരൂപം ആവിർഭവിച്ചത്. പത്തൊമ്പതാം നൂറ്റാണ്ടുവരെ  സുറിയാനികൾക്കിടയിൽ ഭാഷയ്ക്ക് വ്യാപകമായ പ്രചാരമുണ്ടായിരുന്നു.
തദ്ഭവപദങ്ങൾ
കാലക്രമത്തിൽ സുറിയാനി ഭാഷയിലെ പല പദങ്ങളും നേരിയ വ്യത്യാസങ്ങളോടെ മലയാളത്തിലേക്കു് സംക്രമിക്കുകയുണ്ടായി. അവയിൽ ചിലതു്:
സുറിയാനിമലയാളം സാഹിത്യം
കരിയാറ്റിൽ മാർ ഔസേപ്പ്  രചിച്ച വേദതർക്കം സുറിയാനി മലയാളത്തിലെ ഒരു പ്രമുഖ ഗ്രന്ഥമാണു്. പുരാതനസുറിയാനി സമൂഹങ്ങളിലെ ആചാരപദ്ധതികളിൽ ഈ ഭാഷയിൽ എഴുതപ്പെട്ട ധാരാളം കൃതികളും രേഖകളും കാണാം.
അവലംബം
വർഗ്ഗം:മലയാളഭാഷയുടെ ചരിത്രം
സർകംസിഷൻ ഓഫ് ജീസസ് (പർമിജിയാനിനോ)
1523-ൽ ഇറ്റാലിയൻ മാനെറിസ്റ്റ് ആർട്ടിസ്റ്റ് പാർമിജിയാനിനോ ചിത്രീകരിച്ച ഒരു എണ്ണച്ചായ ചിത്രമാണ് സർകംസിഷൻ ഓഫ് ജീസസ്. ഇപ്പോൾ ഈ ചിത്രം യുണൈറ്റഡ് സ്റ്റേറ്റ്സിലെ മിഷിഗനിലെ ഡിട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്‌സിലാണ് സംരക്ഷിച്ചിരിക്കുന്നത്.
ചരിത്രം
നവോത്ഥാന കലാ ജീവചരിത്രകാരൻ ജോർജിയോ വസാരി പർമിജിയാനിനോ ചിത്രീകരിച്ച സർകംസിഷൻ ഓഫ് ജീസസ് എന്ന ചിത്രത്തെക്കുറിച്ച് വിവരിച്ചിരുന്നു. എന്നിരുന്നാലും, അദ്ദേഹത്തിന്റെ വിവരണം ഡെട്രോയിറ്റ് പെയിന്റിംഗുമായി പൊരുത്തപ്പെടുന്നില്ല. ഈ ചിത്രത്തിലെ കഥാപാത്രങ്ങളുടെ ഒരു പരമ്പര അദ്ദേഹം വിവരിച്ചിരുന്നതിൽ നടക്കുന്ന കഥാപാത്രങ്ങളുടെ കയ്യിൽ ടോർച്ചുകളും ഉൾപ്പെട്ടിരുന്നു. ചിത്രം അറിയപ്പെടുന്നത് 1830 മുതൽ മാത്രമാണ്. റഷ്യൻ സാമ്രാജ്യ ശേഖരണത്തിന്റെ ഭാഗമായിരുന്നപ്പോൾ ഈ ചിത്രം 1851-ൽ പകർത്തിയതിൽ ജെ. ഡബ്ല്യു. മക്സെൽ. എന്നു കൊത്തിയിരുന്നു. 1917-ൽ ഈ ചിത്രം സ്റ്റോക്ക്ഹോമിൽ എ.ബി. നോർഡിസ്ക കൊമ്പാനിയറ്റ് ഏറ്റെടുത്തു. കുറച്ച് വർഷങ്ങൾക്ക് ശേഷം അത് അമേരിക്കൻ ആക്സൽ ബെസ്‌കോയ്ക്ക് വിറ്റു. 1936-ൽ അദ്ദേഹം ഈ ചിത്രം ഡെട്രോയിറ്റ് മ്യൂസിയത്തിലേക്ക് സംഭാവന ചെയ്തു.
1991 വരെ ചിത്രം പാർമിജിയാനിനോയുടേതാണെന്ന് ഏകകണ്ഠമായി ആരോപിക്കപ്പെട്ടിരുന്നില്ല.
ചിത്രീകരണ വർഷം ഏകദേശം 1523 എന്നത്, കലാകാരന്റെ ആദ്യകാല ചിത്രങ്ങളുമായി താരതമ്യപ്പെടുത്തിയും ലൂവ്രെ മ്യൂസിയത്തിലെ കാബിനറ്റ് ഡെസ് ഡെസിൻസിലെ (ഇൻവെ. 6390) ഒരു തയ്യാറെടുപ്പ് ചിത്രത്തെ അടിസ്ഥാനമാക്കിയുമാണ്.
ചിത്രകാരനെക്കുറിച്ച്
ഫ്ലോറൻസ്, റോം, ബൊലോഗ്ന, അദ്ദേഹത്തിന്റെ ജന്മനഗരമായ പാർമ എന്നിവിടങ്ങളിൽ ഒരു ഇറ്റാലിയൻ മാനേറിസ്റ്റ് ചിത്രകാരനും അച്ചടി നിർമ്മാതാവുമായിരുന്നു പർമിഗിയാനിനോ. , അദ്ദേഹത്തിന്റെ ചിത്രങ്ങളുടെ സവിശേഷതയായി "ഉൽകൃഷ്‌ടമായ വിഷയാസക്തി"യും പലപ്പോഴും മാതൃകകളുടെ ദീർഘീകരണവുമാണ്. അതിനുദാഹരണമായി വിഷൻ ഓഫ് സെന്റ് ജെറോം (1527), ലോംഗ് നെക്ക് വിത്ത് മഡോണ (1534) തുടങ്ങിയ ചിത്രങ്ങളും ഉൾപ്പെടുന്നു. അദ്ദേഹത്തിന്റെ മുഴുവൻ കരിയറിലും മാനേറിസ്റ്റ് കാലഘട്ടത്തിൽ ഉൾപ്പെടുന്ന ആദ്യ തലമുറയിലെ ഏറ്റവും അറിയപ്പെടുന്ന കലാകാരനായി അദ്ദേഹം അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കുട്ടികളുടെ ചിത്രങ്ങൾ വർഗ്ഗം:പർമിഗിയാനിനോ വരച്ച ചിത്രങ്ങൾ
ഹോളി ഹെൽ: എ മെമയിർ ഓഫ് ഫെയ്ത്ത്, ഡിവോഷൻ ആൻഡ് പ്യൂർ മാഡ്നെസ്
അമൃതാനന്ദമയിയെപ്പറ്റി രചിക്കപ്പെട്ട പുസ്തകമാണ് ഹോളി ഹെൽ: എ മെമയിർ ഓഫ് ഫെയ്ത്ത്, ഡിവോഷൻ ആൻഡ് പ്യൂർ മാഡ്നെസ് (വിശുദ്ധ നരകം: വിശ്വാസത്തിന്റെയും ആരാധനയുടെയും ശുദ്ധഭ്രാന്തിന്റെയും ഓർമക്കുറിപ്പ്). അടുത്ത അനുയായികളുമായി അമൃതാനന്ദമയിക്ക് ലൈംഗികബന്ധമുണ്ടെന്ന ആരോപണം മുതൽ അവരിൽ നിന്ന് ലൈംഗിക രോഗം പിടിപെട്ടതായി ഒരാൾ പറഞ്ഞു എന്ന ആരോപണം വരെ ഈ കൃതിയിൽ ഉൾപ്പെടുത്തിയിട്ടുണ്ട്. ഓസ്ട്രേലിയക്കാരിയായ ഗെയിൽ ട്രെഡ്‌വെൽ ആണ് രചയിതാവ്.
അമൃതാനന്ദമയിയുടെ പഴയ ശിഷ്യയായിരുന്ന ഗെയ്ൽ ട്രെഡ്വെൽ ഗായത്രി എന്ന പേരു സ്വീകരിച്ച് 20 വർഷം ആശ്രമവാസിയായി കഴിഞ്ഞിരുന്നു. ഈ കാലഘട്ടമാണ് ഈ ഗ്രന്ഥത്തിലെ പ്രതിപാദ്യവിഷയം. ഈ ആരോപണങ്ങൾ അവിശ്വസിക്കേണ്ടതില്ലെന്ന് അമൃതാനന്ദമയിയുടെ ജീവചരിത്രകാരനായ പ്രഫ. എം. രാമകൃഷ്ണൻ നായർ പ്രസ്താവിച്ചിരുന്നു.
ഈ ഗ്രന്ഥം വലിയ വിവാദങ്ങൾക്ക് കാരണമായി. ലേഖിക മൂന്നു തവണ മാതാ അമൃതാനന്ദമയിയെ വധിക്കാൻ ശ്രമിച്ചിരുന്നു എന്ന് ആശ്രമത്തിലെ മറ്റൊരു ശിഷ്യയായ ബ്രഹ്മചാരിണി ലക്ഷ്മി ആരോപിക്കുകയുണ്ടായി.
ഗ്രന്ഥം പിടിച്ചെടുക്കണമെന്നാവശ്യപ്പെട്ട് കോടതിയിൽ ഹർജി നൽകപ്പെടുകയുണ്ടായി.
തട്ടീം മുട്ടീം
മഴവിൽ മനോരമയിൽ 2012 ജൂലൈ 1 മുതൽ 2022 നവംബർ 23 വരെ സംപ്രേക്ഷണം ചെയ്തിരുന്ന ഒരു മലയാളം ഭാഷാ സിറ്റ്‌കോമാണ് തട്ടീം മുട്ടീം. മഞ്ജൂ പിള്ള, ജയകുമാർ പിള്ള, നസീർ സംക്രാന്തി, സിദ്ധാർത്ഥ് പ്രഭു, ഷാര ഷേർളി സാമുവൽ കോശി, സാഗർ സൂര്യ എന്നിവരാണ് ഷോയിൽ പ്രധാന കഥാപാത്രങ്ങളെ അവതരിപ്പിക്കുന്നത്. 2014-ലും 2016-ലും മികച്ച കോമഡി ഷോയ്ക്കുള്ള കേരള സ്റ്റേറ്റ് ടെലിവിഷൻ അവാർഡ് ഈ ഷോ നേടി.
തട്ടീം മുട്ടീം, 2022 നവംബർ 11 മുതൽ താത്കാലികമായി നിറുത്തിവെച്ചിരിക്കുകയായിരുന്നു, 2023 ഏപ്രിൽ 22-ന് നടി ബിന്ദു പണിക്കർ അവതരിപ്പിക്കുന്ന മധുരി എന്ന പുതിയ പ്രധാന കഥാപാത്രത്തോടെ വീണ്ടും സംപ്രേക്ഷണം ചെയ്യാൻ തുടങ്ങി.
പ്രക്ഷേപണം
2011-ൽ പ്രക്ഷേപണം തുടങ്ങിയ ഷോയുടെ ആദ്യ സീസൺ, ഒരു സിറ്റ്‌കോം ഫോർമാറ്റ് പിന്തുടരുകയും ആറ് വർഷത്തേക്ക് എല്ലാ വാരാന്ത്യവും സംപ്രേക്ഷണം ചെയ്യുകയും ചെയ്തു. തിങ്കൾ മുതൽ വെള്ളി വരെ രാത്രി 9:00 മണിക്ക് സംപ്രേക്ഷണം ചെയ്തു വന്നു, 2018 ഡിസംബർ 3-ന് പ്രൈം ടൈം സോപ്പ് ഓപ്പറ രൂപീകരണത്തിലേക്ക് ഷോ മാറി. ഷോയുടെ ഫോർമാറ്റ് 2020 അവസാനത്തോടെ വാരാന്ത്യത്തിലേക്ക് സംപ്രേഷണം മാറ്റി.
പ്രമുഖ നടിയുടെ മരണം
നടി കെ.പി.എ.സി.ലളിതയുടെ അസുഖത്തെയും തുടർന്നുണ്ടായ മരണത്തിന്റെയും കാരണമായി 2022 ജനുവരി മുതൽ പരമ്പര താൽക്കാലികമായി നിർത്തിവച്ചിരുന്നു. എന്നിരുന്നാലും, 2022 ഏപ്രിൽ 16 മുതൽ പരമ്പര സംപ്രേക്ഷണം പുനരാരംഭിച്ചു.
സീസൺ 1
അർജുനന്റെ ഉറ്റസുഹൃത്ത്, കമലാസനൻ, മോഹനവല്ലിയുടെ അമ്മ, കോമളവല്ലി, അർജ്ജുനന്റെ സഹോദരി കോകില എന്നിവർ അവരെ പതിവായി സന്ദർശിക്കുകയും, ഇത് കുടുംബത്തിൽ കൂടുതൽ കലഹങ്ങളും നാടകീയതയും ഉണ്ടാക്കുന്നു.
സീസൺ 2
തങ്ങളുടെ മുൻ വീടിന്റെ ഉടമയുടെ മകനുമായി തർക്കമുണ്ടായതിനെ തുടർന്ന് കുടുംബം മുഴുവൻ പുതിയ വീട്ടിലേക്ക് മാറുന്നു.
അർജുനന്റെ മകൾ മീനാക്ഷി ആദിശങ്കരനെ വിവാഹം കഴിച്ചു. ആദി ഒരു മടിയൻ ജോലിക്കാരനാണെന്നും ഒരു പാവപ്പെട്ട എൻആർഐ ആയ പ്രവാസി ശങ്കരന്റെ മകനാണെന്നും മീനാക്ഷി മനസ്സിലാക്കി, പക്ഷേ ഇത് മറച്ചുവെച്ച് അവനെ മാറ്റാൻ കഴിയുമെന്ന് വിശ്വസിച്ച് അവൾ അവനെ വിവാഹം കഴിച്ചു. കടങ്ങൾക്ക് വിരാമമിട്ട ലോട്ടറി അടിച്ച് മാനസികാസ്വാസ്ഥ്യമുള്ള പ്രവാസി ശങ്കരന്റെ ഭാര്യ വാസവദത്ത എന്ന അമ്മായിയമ്മയുമായി തർക്കിച്ച് അമ്മയുടെ അതേ സ്വഭാവം കാണിക്കുന്നു. വിദ്വേഷകരമായ ബന്ധം ഉണ്ടായിരുന്നിട്ടും, മരുമകളും അമ്മായിയമ്മയും പരസ്പരം സ്നേഹിക്കുകയും പരസ്പര ബഹുമാനം പങ്കിടുകയും ചെയ്തു.
അതിനിടയിലാണ് അർജുനന്റെ കോടീശ്വരനായ സഹോദരൻ സഹദേവൻ, ഭാര്യ വിധുബാല, മൂന്ന് മക്കളായ ചിന്നു, ചിക്കു, ചിന്നൻ എന്നിവർ അമേരിക്കയിൽ നിന്ന് എത്തുന്നത്. മായാവതിയും കുടുംബവും താമസിക്കുന്ന വീടിന്റെ ഉടമസ്ഥർ ഇവരാണ്.
മോഹനവല്ലിയുടെയും അർജുനന്റെയും ഏക മകനായ കണ്ണൻ ക്രിസ്ത്യൻ പെൺകുട്ടിയായ റോസമ്മയുമായി പ്രണയത്തിലാകുന്നത് കുടുംബത്തെ അംഗീകരിക്കാത്ത നിരവധി സംഭവങ്ങൾക്ക് കാരണമാകുന്നു. എന്നാൽ പിന്നീട് സ്ത്രീധനത്തിനായി മീനാക്ഷിയുടെ വിവാഹത്തിന് എടുത്ത കടം വീട്ടാൻ അവർ വിവാഹത്തിന് സമ്മതിക്കുന്നു, എന്നാൽ മകളല്ലാതെ മറ്റൊന്നും തങ്ങളിൽ നിന്ന് തനിക്ക് ആവശ്യമില്ലെന്ന് കണ്ണൻ അറിയാതെ റോസമ്മയുടെ മാതാപിതാക്കളെ അറിയിച്ചതോടെ പദ്ധതി പരാജയപ്പെടുന്നു. മീനാക്ഷി കുഞ്ഞുമണി, മുത്തുമണി, കുട്ടപ്പായി എന്നീ മൂന്ന് കുഞ്ഞുങ്ങൾക്ക് ജന്മം നൽകി പിന്നീട് അധികം വൈകാതെ അവൾ ലോൺ അടക്കാൻ യുകെയിലേക്ക് നഴ്‌സായി പോകുന്നു.
സീസൺ 4
വാട്ടർ അതോറിറ്റിയിലെ സർക്കാർ ജോലിയിൽ നിന്ന് അർജുനൻ വിരമിച്ചു, ഓൺലൈനിൽ റമ്മി കളിച്ച് സഹദേവന് തന്റെ വീടും സ്വത്തുക്കളും നഷ്ടപ്പെട്ടു. കണ്ണന്റെ ഭാര്യ റോസമ്മയുടെ വീട്ടിലാണ് ഇപ്പോൾ അർജുനന്റെയും സഹദേവന്റെയും കുടുംബം താമസിക്കുന്നത്. മരിച്ചുപോയ അമ്മാവന്റെ സ്വത്ത് കൈവശപ്പെടുത്തുന്നതിനായി മായാവതിയുടെ ദീർഘകാലമായി ഒളിച്ചോടിപ്പോയ ഇളയ സഹോദരി മാധുരിയെ സന്ദർശിക്കാൻ ഇരുവരും പഞ്ചാബിലേക്ക് പോകുന്നു. അതേസമയം, മാധുരി അമ്മ അവരുടെ വീട്ടിൽ നേരത്തെ എത്തുന്നു.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
മസിയ ദി രാത്
‍സ്വരാലിബിർ രചിച്ച പഞ്ചാബി നാടകങ്ങളുടെ സമാഹാരമാണ് മസിയ ദി രാത് (നാടകം). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ജസ്റ്റ് ഫ്രണ്ട്സ്
പ്രണയത്തിന്റേയും ഹാസ്യത്തിന്റേയും മേമ്പൊടിയുമായി 2005ൽ പുറത്തിറങ്ങിയ അമേരിക്കൻ ചലച്ചിത്രമാണ് ജസ്റ്റ് ഫ്രണ്ട്സ്.റോജർ കുംബ്ലെ സംവിധാനം ചെയ്ത ഈ അമേരിക്കൻ ക്രിസ്മസ് കോമഡി ചിത്രം, ആദം ടെക്സ് ഡേവിസ് രചിച്ച് റയാൻ റെയ്നോൾഡ്സ്, ആമി സ്മാർട്ട്, അന്ന ഫാരിസ്, ക്രിസ് ക്ലീൻ, ക്രിസ്റ്റഫർ മാർക്വെറ്റ് എന്നിവർ അഭിനയിച്ചു.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
വിരേചനം
മരുന്നു ഉപയോഗിച്ചുള്ള വയർ-ശുദ്ധീകരണത്തിനാണ് വിരേചനം എന്നു പറയുന്നത്. ശരീരത്തിന് ദോഷകരമായ പദാർത്ഥങ്ങൾ വയർ-ഇളക്കുന്നതു വഴി പുറം തള്ളുന്നതാണ് വിരേചനത്തിന്റെ രീതി. ആയുർവേദത്തിലെ പഞ്ചകർമ്മ ചികിത്സാ പദ്ധതിയിലെ ഒരു കർമ്മമാണ് വിരേചനം. ബ്രോഞ്കിയൽ ആസ്മ, സോറിയാസിസ്, പ്രമേഹം  എന്നിവക്കുള്ള പ്രതിവിധിയായി വിരേചനത്തിനെ ഉപയോഗിക്കാനുള്ള പരീക്ഷണങ്ങൾ നടത്തപ്പെട്ടിട്ടുണ്ട്. ആയുർവേദത്തിനനുസരിച്ച്, ത്വഗ്രോഗങ്ങൾക്കുള്ള ഏറ്റവും നല്ല ചികിത്സയും വിരേചനമാണ്.
അവലംബങ്ങൾ
വർഗ്ഗം:പഞ്ചകർമ്മം വർഗ്ഗം:ആയുർവേദ ചികിത്സാരീതികൾ
സംവഹന കലകൾ
സസ്യങ്ങളിലെ പ്രധാന സംവഹന കലകളാണ് സൈലവും ഫ്ലോയവും. ജലം, ലവണങ്ങൾ തുടങ്ങിയവയെ സൈലവും ആഹാരത്തെയും മറ്റു ഓർഗാനിക്ക് സംയുക്തങ്ങളെ ഫ്ലോയവും സംവഹനം ചെയ്യുന്നു.
പുറത്തേയ്ക്കുള്ള കണ്ണികൾ
വർഗ്ഗം:സസ്യഭാഗങ്ങൾ
സൈക്കോളജി ഓഫ് മ്യൂസിക്ക്(ജേണൽ)
അലക്സാണ്ടർ ലെമന്റ്(കീല യൂണിവേഴ്സിറ്റി) എഡിറ്റർ ഇൻ ചീഫ് ആയ സംഗീതമനഃശാസ്ത്രംത്തെ സംബന്ധിച്ചു പ്രസിദ്ധീകരിക്കുന്ന ഒരൂ പിയർ റിവ്യൂഡാ ജേണൽ ആണ്  സൈക്കോളജി ഓഫ് മ്യൂസിക്ക്.സൊസൈറ്റി ഫോർ എജ്യുക്കേഷൻ,മ്യൂസിക്ക് ആന്റ് സൈക്കോളജി റിസർച്ച് എന്നിവയുമായി ചേർന്ന് സാഗാ പബ്ലിക്കേഷൻ 1973 മുതൽ പ്രസിദ്ധികരിക്കുന്നതാണ് സൈക്കോളജി ഓഫ് മ്യൂസിക്ക്.സ്ക്കോപ്സ് നടത്തുന്ന സോഷ്യൽ സയൻസ് സൈറ്റേഷൻ ഇൻഡക്സിൽ 1.533 പോയന്റോടുകൂടി 2012-ൽ സൈക്കോളജി ഓഫ് മ്യൂസിക്ക് റാങ്ക് ചെയ്യപ്പെട്ടിട്ടുണ്ട് .ഒപ്പംതന്നെ 2016-ൽ 1.078 പോയന്റോടുകൂടി സൈക്കോളജി ഓഫ് മ്യൂസിക്ക് മൂന്നാംസ്ഥാനം കൈവരിക്കുകയും ചെയ്തു
ഫുലാറ്റി ഗിദാലി
"ഷൈറ്റോൾ എംപ്രസ്" എന്നറിയപ്പെട്ടിരുന്ന ഒരു ഇന്ത്യൻ നാടോടി ഗായികയായിരുന്നു ഫുലാറ്റി ഗിദാലി (ജീവിതകാലം: 1911 - 22 ഓഗസ്റ്റ് 2019).
ജീവചരിത്രം
1911-ലാണ് ഫുലാറ്റി ഗിദാലി ജനിച്ചത്. അവർ "ഷൈതോൾ" (ഇന്ത്യയിലെ പശ്ചിമ ബംഗാളിലെ കൂച്ച് ബിഹാറിൽ നിന്നുള്ള ഒരു തരം നാടോടി ഗാനം) പാടി. ഈ രംഗത്തെ അവരുടെ സംഭാവനയ്ക്ക് 2010-ൽ രബീന്ദ്ര ഭാരതി സർവ്വകലാശാല അവർക്ക് അക്കാദമി അവാർഡ് നൽകി. തുടർന്ന് 2013-ൽ പശ്ചിമ ബംഗാൾ സർക്കാരിൽ നിന്ന് അവർക്ക് ബംഗ രത്‌ന ലഭിച്ചു. 2019 ഓഗസ്റ്റ് 22 ന് 108 ആം വയസ്സിൽ അവർ മരിച്ചു.
അവലംബം
വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:2019-ൽ മരിച്ചവർ വർഗ്ഗം:1911-ൽ ജനിച്ചവർ
ഫൈക്കസ്
മൊറേസീ സസ്യകുടുംബത്തിലെ ഒരു ജനുസാണ് ഫൈക്കസ് (Ficus). മരങ്ങളും വള്ളികളും കുറ്റിച്ചെടികളും അധിസസ്യങ്ങളും എല്ലാമായി ഏതാണ്ട് 850 -ലേറെ സ്പീഷിസുകൾ ഇതിലുണ്ട്. പൊതുവേ ആലുകൾ എന്ന് ഇവയെ വിളിക്കുന്നു. ഭക്ഷ്യയോഗ്യമായ കായകൾ പലതിനും ഉണ്ട് ഇതിൽ ഏറ്റവും പ്രധാനം അത്തിയാണ്. പഴങ്ങൾക്ക് വലിയ സാമ്പത്തികപ്രാധാന്യം ഇല്ലെങ്കിലും അതതു നാടുകളിൽ ഉപയോഗിക്കുന്നുണ്ട്. വന്യമൃഗങ്ങൾക്ക് ഇവയുടെ പഴങ്ങൾ വളരെ പ്രധാനമാണ്. പലയിടങ്ങാളിലും മതപരവും സാംസ്കാരികകാര്യങ്ങളിലും പ്രായോഗിക ഉപയോഗങ്ങളാലും ഈ മരങ്ങൾ വലിയ പ്രാധാന്യം അർഹിക്കുന്നവയാണ്.
സവിശേഷതകൾ
പൊതുവേ ഉഷ്ണമേഖലകളിലാണു ഫൈക്കസ് സ്പീഷിസുകൾ കാണുന്നത്. മിക്കവയും നിത്യഹരിതവുമാണ്. ഇവയുടെ പൂക്കളും പരാഗണരീതിയും വളരെ പ്രത്യേകത ഉള്ളതാണ്. അഗാവോനിഡേ കുടുംബത്തിൽപ്പെട്ട പ്രാണികളാണ് ഇവയിൽ പരാഗണം നടത്തുന്നത്. ഓരോ ഇനം ആലുകളും പരാഗണത്തിനായി ഓരോ തരം പ്രാണികളെയാണ് ആശ്രയിക്കുന്നത്. പൂവിന്റെ ഉള്ളിലേക്കു കയറിപ്പോകുന്ന പ്രാണി അവിടെ പരാാഗണം നടത്തുന്നതിനൊപ്പം അവിടെ മുട്ട ഇടുകയും ചെയ്യുന്നു. ഇത് ജീവശാസ്ത്രകാരന്മാരെ എന്നും അത്ഭുതപ്പെടുത്തുകയും പ്രചോദിപ്പിക്കുകയും ചെയ്യുന്നു. ആലുകളെ തിരിച്ചറിയാൻ എളുപ്പമാണെങ്കിലും ഏതു സ്പീഷിസ് ആണെന്ന് വ്യക്തമാവാൻ ബുദ്ധിമുട്ടാണ്.
പരിസ്ഥിതി പ്രാധാന്യം
പല മഴക്കാട് ജൈവമേഖലകളിലെയും കീസ്റ്റോൺ സ്പീഷിസുകളാണ് ഈ ജനുസിലെ അംഗങ്ങൾ. പല വവ്വാലുകൾക്കും, കുരങ്ങുകൾക്കും എല്ലാം ഭക്ഷണം ഇവയുടെ പഴങ്ങളാണ്. പലതരം പക്ഷികളും തങ്ങളുടെ ഭക്ഷ്യാവശ്യങ്ങൾക്ക് പൂർണ്ണമായും ആലുകളെ ആശ്രയിക്കുന്നു. പല ശലഭപ്പുഴുക്കളും ആലുകളുടെ ഇല ഭക്ഷിച്ചാണ് ജീവിതചക്രം പൂർത്തീകരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ വർഗ്ഗം:ഫൈക്കസ്
ജോയി മുത്തേങ്കി
ഒരു മാധ്യമ പ്രവർത്തകയും നടിയുമാണ് ജോയി മുത്തേങ്കി. 2009-2013 മുതൽ 98.4 ക്യാപിറ്റൽ എഫ്‌എമ്മിൽ റേഡിയോ വ്യക്തിത്വത്തിലൂടെയാണ് കെനിയൻ മാധ്യമ വ്യവസായത്തിലേക്കുള്ള അവരുടെ പ്രവേശനം. അവിടെ ഹിറ്റ്‌സ് നോട്ട് ഹോംവർക്ക് എന്ന ജനപ്രിയ യൂത്ത് ഷോ നിർമ്മിക്കുകയും ആതിഥേയത്വം വഹിക്കുകയും ചെയ്തു. അടുത്തിടെ (ജൂൺ 2016-ഇപ്പോൾ), സിറ്റിസൺ ടിവിയിലെ പുതിയ റീ-ബ്രാൻഡഡ് പവർ ബ്രേക്ക്ഫാസ്റ്റ് ഷോയുടെ ഭാഗമായ ജോയ് മുത്തേങ്കി ഇപ്പോൾ ഫ്രെഡ് ഇൻഡിമുലി, വില്ലിസ് റാബുറു എന്നിവരോടൊപ്പം ദൈനംദിന ഷോയ്ക്ക് ആതിഥേയത്വം വഹിക്കുന്നു. സിറ്റിസൺ ടിവിയിൽ ആയിരിക്കുമ്പോൾ അവർ ഒരു വിനോദ പരിപാടി 10 over 10 നും ആതിഥേയത്വം വഹിച്ചു. ജോയി പിന്നീട് 2018 ൽ റോയൽ മീഡിയയിൽ നിന്ന് ജോലി ഉപേക്ഷിച്ചു.
മുൻകാലജീവിതം
ജോയി റിഫ്റ്റ് വാലിയിലെ കിജാബെയിൽ ജനിച്ചു. 2 വയസ്സുള്ളപ്പോൾ അമേരിക്കയിലേക്ക് മാറി. ജോയി നാട്ടിൽ തിരിച്ചെത്തി റിഫ്റ്റ് വാലി അക്കാദമിയിൽ ചേർന്നു. പിന്നീട് യുഎസ്എയിലേക്ക് പോയി. അവിടെ ആശയവിനിമയത്തിലും ബിസിനസ് മാനേജ്മെന്റിലും ഡബിൾ മേജർ പഠിക്കുന്ന ഹോപ് കോളേജിൽ ചേർന്നു. ജോയിക്ക് ഒരു സഹോദരൻ ഡേവിഡ് മുത്തേങ്കി ഉണ്ട്. ഹോളി ഡേവ് എന്നറിയപ്പെടുന്ന അദ്ദേഹം പ്രശസ്തനാണ്. നിക്ഷേപ വിശകലന വിദഗ്ധനും സംഗീതജ്ഞനുമായ അദ്ദേഹം സിറ്റിസണിലെ റൗക്ക ടിവി ഷോയിൽ ആതിഥേയനായിരുന്നു.
സ്വകാര്യ ജീവിതം
ജോയിക്ക് സംഗീതത്തോടും കവിതയോടും അഭിനിവേശമുണ്ട്.
അവലംബം
വർഗ്ഗം:കെനിയൻ നടിമാർ വർഗ്ഗം:1985-ൽ ജനിച്ചവർ
മുർദ്ജാത് ആർ ദുജൂ കഹാനിയാൻ
‍ബുലാകി ശർമ്മ രചിച്ച രാജസ്ഥാനി ചെറുകഥകളുടെ സമാഹാരമാണ് മുർദ്ജാത് ആർ ദുജൂ കഹാനിയാൻ (ചെറുകഥ). ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
ജൂലിയറ്റ് സെകബുംഗ നൽവാംഗ
ജൂലിയറ്റ് സെകബുംഗ നൽവാംഗ (Juliet Sekabunga Nalwanga) ഉഗാണ്ടയിൽ നിന്നുള്ള ഒരു ഫിസിഷ്യനാണ്. അവർ ഉഗാണ്ടയിലെ ആദ്യത്തെ വനിതാ ന്യൂറോ സർജൻ ആണ്. 2021-ലെ കണക്കനുസരിച്ച്, ഉഗാണ്ടയിലെ പതിമൂന്ന് ന്യൂറോ സർജൻമാരിൽ ഒരാളായിരുന്നു അവർ. 2018ൽ അവർ കമ്പാലയിലെ മുലാഗോ നാഷണൽ റഫറൽ ഹോസ്പിറ്റലിൽ ജോലി ചെയ്തു.
പശ്ചാത്തലവും വിദ്യാഭ്യാസവും
അവൾ ജന്മം കൊണ്ട് ഉഗാണ്ടക്കാരി ആണ്. അവളുടെ പിതാവ് 1970 കളിലും 1980 കളിലും മുലാഗോ നാഷണൽ റഫറൽ ഹോസ്പിറ്റലിൽ പ്രാക്ടീസ് ചെയ്തിരുന്ന പ്രശസ്ത പീഡിയാട്രിക് സർജനായ പരേതനായ പ്രൊഫസർ സെകബുംഗയാണ്. അവർക്ക് ഒരു ഫിസിഷ്യനായിരുന്ന അമ്മയുടെ അമ്മായിയും ഉണ്ടായിരുന്നു. തന്റെ സ്കൂൾ ഫീസ് അടച്ചതിനും മെഡിസിൻ ഒരു കരിയർ എന്ന നിലയിൽ പിന്തുടരാനുള്ള പ്രചോദനമായതിനും ആ അമ്മായിയെ അവർ ക്രെഡിറ്റ് ചെയ്യുന്നു.
അവൾ എമ്പരാര യൂണിവേഴ്സിറ്റിയിൽ മെഡിസിൻ പഠിക്കാൻ പോയി, തുടർന്ന് അതേ സ്ഥാപനത്തിലും ലിറ റീജിയണൽ റഫറൽ ഹോസ്പിറ്റലിലും ഇന്റേൺഷിപ്പും കഴിഞ്ഞു. സർജറിയിൽ മാസ്റ്റർ ഓഫ് മെഡിസിൻ ബിരുദം നേടുന്നതിനായി അവർ എമ്പരാര യൂണിവേഴ്സിറ്റിയിലേക്ക് മടങ്ങി. അങ്ങനെ ചെയ്ത ആദ്യ വനിത ആയി അവർ. മുലാഗോ നാഷണൽ റഫറൽ ഹോസ്പിറ്റലിൽ ന്യൂറോ സർജിക്കൽ റെസിഡൻസി പിന്തുടരാൻ അവരെ മകെരെരെ യൂണിവേഴ്സിറ്റിയിൽ പ്രവേശിപ്പിച്ചു, അവർ ബിരുദം നേടി. തുടർന്ന് കാനഡയിലെ ടൊറന്റോയിലെ ടൊറന്റോ ഫാക്കൽറ്റി ഓഫ് മെഡിസിൻ യൂണിവേഴ്സിറ്റിയുടെ ടീച്ചിംഗ് ഹോസ്പിറ്റലായ ദി ഹോസ്പിറ്റൽ ഫോർ സിക്ക് ചിൽഡ്രനിൽ പീഡിയാട്രിക് ന്യൂറോ സർജറിയിൽ ഒരു വർഷം സ്പെഷ്യലൈസ് ചെയ്തു. അവളുടെ ഉഗാണ്ടൻ ഉപദേഷ്ടാക്കളിൽ ഒരാളായിരുന്നു അന്തരിച്ച ജോൺ ബാപ്റ്റിസ്റ്റ് മുകാസ (1967 - 2021).
കരിയർ
കാനഡയിലെ ടൊറന്റോയിൽ ന്യൂറോ സർജറി ഫെലോഷിപ്പ് പൂർത്തിയാക്കിയ ശേഷം, അവർ ഉഗാണ്ടയിലേക്ക് മടങ്ങി, മുലാഗോ നാഷണൽ റഫറൽ ഹോസ്പിറ്റലിൽ കൺസൾട്ടന്റ് പീഡിയാട്രിക് ന്യൂറോ സർജനായും മേക്കറെർ യൂണിവേഴ്സിറ്റി സ്കൂൾ ഓഫ് മെഡിസിനിൽ ന്യൂറോ സർജറിയിൽ അസിസ്റ്റന്റ് ലക്ചററായും ജോലി ഏറ്റെടുത്തു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ
ഒറ്റ് (ചലച്ചിത്രം)
ഫെല്ലിനി ടി പി രചനയും സംവിധാനവും നിർവ്വഹിച്ച 2022-ലെ ഇന്ത്യൻ മലയാളം -ഭാഷാ ആക്ഷൻ ത്രില്ലർ ചിത്രമാണ് ഒറ്റ്. , മലയാളം, തമിഴ് ഭാഷകളിൽ ഒരേസമയം ചിത്രീകരിച്ചു. ഓഗസ്റ്റ് സിനിമയും ദി ഷോ പീപ്പിളും ചേർന്നാണ് ഇത് നിർമ്മിച്ചത്. കുഞ്ചാക്കോ ബോബൻ നായകനായ ഈ ചിത്രത്തിൽ അരവിന്ദ് സ്വാമി, ഈഷ റബ്ബ എന്നിവരും പ്രധാന വേഷത്തിൽ എത്തുന്നുണ്ട്. മലയാളം പതിപ്പ് 2022 സെപ്റ്റംബർ 8-നും തമിഴ് പതിപ്പ് 2022 സെപ്റ്റംബർ 23-നും തിയേറ്ററുകളിൽ റിലീസ് ചെയ്തു.
ഉത്പാദനം
കുഞ്ചാക്കോ ബോബന്റെ തമിഴ് സിനിമയിലെ ആദ്യ ചിത്രമായിരുന്നു ഈ ചിത്രം, ദേവരാഗത്തിന് ശേഷം അരവിന്ദ് സ്വാമിയുടെ മലയാള സിനിമയിലേക്കുള്ള തിരിച്ചുവരവ് കൂടിയാണിത്. മലയാളത്തിലും തമിഴിലും അരങ്ങേറ്റം കുറിക്കുന്ന ബോബനൊപ്പം തെലുങ്ക് നടി ഈഷ റെബ്ബ നായികയായി അഭിനയിക്കുമെന്ന് 2021 മാർച്ച് 17 ന് പ്രഖ്യാപിച്ചു. ഓഗസ്റ്റ് സിനിമാസിന്റെയും ദി ഷോ പീപ്പിൾസിന്റെയും പ്രൊഡക്ഷൻ ബാനറിൽ നടൻ ആര്യയാണ് ചിത്രം നിർമ്മിച്ചത്. 2021 സെപ്തംബർ 19 ന് ചിത്രത്തിന്റെ ഷൂട്ടിംഗ് അവസാനിച്ചു.
പ്രകാശനം
ചിത്രം 2022 സെപ്റ്റംബർ 8 ന് തിയേറ്ററുകളിൽ റിലീസ് ചെയ്തു. ചിത്രം 2022 സെപ്റ്റംബർ 2 ന് റിലീസ് ചെയ്യാനായിരുന്നു ആദ്യം തീരുമാനിച്ചിരുന്നത് എന്നാൽ തമിഴ് പതിപ്പിന്റെ സെൻസർ പ്രശ്നങ്ങൾ കാരണം റിലീസ് തീയതി മാറ്റിവച്ചു. ചിത്രത്തിന്റെ ടീസർ 2022 ജനുവരി ന് പുറത്തിറങ്ങി.
മായാബസാർ (1957 ചലച്ചിത്രം)
അവരുടെ സ്റ്റുഡിയോ നിർമ്മിച്ച ആദ്യത്തെ പുരാണ സിനിമയായ മായാബസാർ നാഗി റെഡ്ഡിക്കും ചക്രപാണിക്കും ഒരു നാഴികക്കല്ലായി. ടെക്‌നിക്കൽ ക്രൂവിന് പുറമേ, ലൈറ്റ് മാൻ, ആശാരിമാർ, പെയിന്റർമാർ എന്നിവരുൾപ്പെടെ 400 സ്റ്റുഡിയോ തൊഴിലാളികൾ ചിത്രത്തിന്റെ വികസനത്തിൽ പങ്കെടുത്തു. ഒരു വർഷത്തോളമെടുത്ത പ്രീ-പ്രൊഡക്ഷൻ, കാസ്റ്റിംഗ് ഘട്ടങ്ങളിൽ സംവിധായകൻ റെഡ്ഡി ശ്രദ്ധാലുവായിരുന്നു. രാമറാവു നായകനായി അഭിനയിക്കാൻ ആദ്യം വിമുഖത കാണിച്ചിരുന്നുവെങ്കിലും, അദ്ദേഹത്തിന്റെ കൃഷ്ണന്റെ കഥാപാത്രത്തിന് അംഗീകാരം ലഭിക്കുകയും, ബന്ധമില്ലാത്ത നിരവധി സിനിമകളിൽ അതേ വേഷം വീണ്ടും അവതരിപ്പിക്കാൻ കൂടുതൽ ഓഫറുകൾ ലഭിക്കുകയും ചെയ്തു. തെലുങ്ക് വരികൾ പിംഗളി നാഗേന്ദ്രറാവുവും തമിഴ് വരികൾ എഴുതിയത് തഞ്ചൈ എൻ. രാമയ്യ ദാസുമാണ്. ആ പാട്ടുകളിലൊന്നായ ലാഹിരി ലാഹിരി, ഇന്ത്യൻ സിനിമയിലെ ചന്ദ്രപ്രകാശത്തിന്റെ ആദ്യ മിഥ്യാധാരണയോടൊപ്പമായിരുന്നു, ഛായാഗ്രാഹകൻ മാർക്കസ് ബാർട്ട്‌ലി ചിത്രീകരിച്ചത്.
മായാബസാറിന്റെ തെലുങ്ക് പതിപ്പ് 1957 മാർച്ച് 27-ന് പുറത്തിറങ്ങി; തമിഴ് പതിപ്പ് രണ്ടാഴ്ചയ്ക്ക് ശേഷം ഏപ്രിൽ 12 ന് പുറത്തിറങ്ങി. രണ്ടും നിരൂപകമായും വാണിജ്യപരമായും വിജയിച്ചു, 24 തിയേറ്ററുകളിൽ 100 ദിവസം തിയേറ്ററിൽ ഓടി, അത് ഒരു രജതജൂബിലി ചിത്രമായി മാറി. മായാബസാറിന്റെ തെലുങ്ക് പതിപ്പും കന്നഡയിലേക്ക് മൊഴിമാറ്റം ചെയ്തിരുന്നു. അക്കാലത്തെ സാങ്കേതിക വിദ്യയുടെ പരിമിതികൾക്കിടയിലും, അഭിനേതാക്കളെയും സാങ്കേതിക വശങ്ങളെയും പ്രശംസിച്ച ഈ ചിത്രം തെലുങ്കിലും തമിഴിലും ഒരു നാഴികക്കല്ലായി കണക്കാക്കപ്പെടുന്നു. 2007 ഏപ്രിൽ 7-ന് ഹൈദരാബാദിലെ പബ്ലിക് ഗാർഡൻസിൽ മായാബസാറിന്റെ 50-ാം വാർഷികത്തോടനുബന്ധിച്ച് പ്രദർശിപ്പിച്ചു. കെ.വി. റെഡ്ഡിയുടെ തിരക്കഥയെ അടിസ്ഥാനമാക്കിയാണ് രവി കൊണ്ടല റാവു ചിത്രത്തിന്റെ തിരക്കഥയെ നോവലാക്കിയത്.
ഒറ്റ് (ചലച്ചിത്രം)
പുറംകണ്ണികൾ
വർഗ്ഗം:പുറത്തിറങ്ങാനിരിക്കുന്ന തമിഴ് ചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
മായാബസാർ (1957 ചലച്ചിത്രം)
ഹൈദരാബാദ് ആസ്ഥാനമായുള്ള കമ്പനിയായ ഗോൾഡ്‌സ്റ്റോൺ ടെക്‌നോളജീസ് മായാബസാറിന്റേതുൾപ്പെടെ പതിനാല് ചിത്രങ്ങളുടെ ലോക നെഗറ്റീവ് അവകാശം സ്വന്തമാക്കിയതിന് ശേഷം, ഏകദേശം 75 മില്യൺ (2010ൽ ഏകദേശം 1.7 മില്യൺ യുഎസ് ഡോളർ മൂല്യം) ചിലവിൽ ഡിജിറ്റലായി പുനർനിർമ്മിക്കുകയും വർണ്ണാഭമാക്കുകയും ചെയ്യുന്ന ആദ്യത്തെ തെലുങ്ക് ചിത്രമായി മായാബസാർ മാറി. 2007 നവംബർ അവസാനത്തോടെ. പുതുക്കിയ പതിപ്പ് 2010 ജനുവരി 30-ന് ആന്ധ്രാപ്രദേശിലെ 45 തിയേറ്ററുകളിൽ പുറത്തിറങ്ങി. ഇത് ഒരു വാണിജ്യ വിജയമായിരുന്നു, അത് കൂടുതലും പോസിറ്റീവ് അവലോകനങ്ങൾ സൃഷ്ടിച്ചു, ഒരു നിരൂപകൻ ഒറിജിനലിനോടുള്ള മുൻഗണന മാത്രം പ്രകടിപ്പിച്ചു.